Κεφάλαιο Αέριες Μάζες και Μετωπικές Επιφάνειες - PDF\nDownload "Κεφάλαιο Αέριες Μάζες και Μετωπικές Επιφάνειες"\n1 Κεφάλαιο 4 Σύνοψη Στο συγκεκριμένο κεφάλαιο παρουσιάζονται οι αέριες μάζες, τα χαρακτηριστικά τους και οι αλληλεπιδράσεις τους με την επιφάνεια. Αέριες μάζες με διαφορετικά θερμοδυναμικά χαρακτηριστικά, που έρχονται σε επαφή μεταξύ τους, ορίζουν τις μετωπικές επιφάνειες. Τα είδη των μετώπων συνοδεύονται από πρότυπα καιρού, τα οποία χαρακτηρίζουν την τρέχουσα κατάσταση της ατμόσφαιρας. Η εργαστηριακή εφαρμογή περιλαμβάνει διαγράμματα και διαδραστικά αντικείμενα για την πρακτική εξάσκηση και κατανόηση της κίνησης των μετώπων και της μεταφοράς θερμοκρασίας στην ατμόσφαιρα. Προαπαιτούμενη γνώση Για την καλύτερη κατανόηση του συγκεκριμένου κεφαλαίου συστήνονται γνώσεις σε θέματα θερμοδυναμικής (2 ο Κεφάλαιο) και κινηματικής της ατμόσφαιρας (3 ο Κεφάλαιο). 4. Αέριες Μάζες και Μετωπικές Επιφάνειες Αέρια μάζα θεωρείται ένα τμήμα του ατμοσφαιρικού αέρα που καλύπτει μεγάλη γεωγραφική έκταση. Η διάμετρός μιας αέριας μάζας μπορεί να ξεπεράσει και τα 1500 km, ενώ το πάχος της μπορεί να φθάσει μέχρι και την Τροπόπαυση. Οι αέριες μάζες παρουσιάζουν ομοιογενή χαρακτηριστικά σε ότι αφορά κυρίως την υγρασία και τη θερμοκρασία, σε οποιαδήποτε οριζόντια διεύθυνση και σε οποιοδήποτε ύψος από την επιφάνεια του εδάφους. Καθώς, όμως, καλύπτουν εκτάσεις πολλών χιλιάδων τετραγωνικών χιλιομέτρων, μια τέτοια ομοιομορφία δεν μπορεί να είναι απόλυτη, και επομένως αναμένονται μικρές τουλάχιστον διαφοροποιήσεις στη θερμοκρασία και στην ποσότητα των υδρατμών σε ίδια ύψη πάνω από την επιφάνεια του εδάφους. Η μελέτη των αερίων μαζών είναι πολύ σημαντική για τις επιστήμες της ατμόσφαιρας, διότι μέσω των αερίων μαζών: α) πραγματοποιείται η γενική κυκλοφορία της ατμόσφαιρας και β) μεταφέρονται μεγάλες ποσότητες θερμότητας από τον Ισημερινό προς τους πόλους. Κάθε αέρια μάζα χαρακτηρίζεται από τα παρακάτω στοιχεία: Πηγές: είναι εκείνες οι περιοχές πάνω από τις οποίες σχηματίζονται και αποκτούν τα χαρακτηριστικά τους οι αέριες μάζες. Είναι περιοχές εκτεταμένες και περίπου επίπεδες με ασθενείς ανέμους επιφανείας, πάνω από τις οποίες διατηρούνται σταθερές η θερμοκρασία και η υγρασία για μεγάλο χρονικό διάστημα. Κάτω από αυτές τις συνθήκες μια υπερκείμενη μάζα αέρα μπορεί να αναπτύξει ομοιόμορφα χαρακτηριστικά. Φυσικά, όσο μεγαλύτερο είναι το χρονικό διάστημα που παραμένει ο αέρας πάνω από μία περιοχή, τόσο οι ιδιότητές του πλησιάζουν στις ιδιότητες του υποκείμενου εδάφους. Με βάση τα παραπάνω, ιδανικές πηγές αερίων μαζών είναι κατά τον χειμώνα οι αρκτικές περιοχές και κατά τη διάρκεια του καλοκαιριού οι περιοχές των υποτροπικών αντικυκλώνων και οι μεγάλες έρημοι. Διαδρομή: είναι η διαδρομή που ακολουθεί η αέρια μάζα κατά τη μετακίνησή της από την περιοχή της γέννησής της (πηγή). Ηλικία: είναι το χρονικό διάστημα που κινείται η αέρια μάζα μακριά από την πηγή. Δύο αέριες μάζες με διαφορετικές φυσικές ιδιότητες (κυρίως στη θερμοκρασία και στην υγρασία) αναμειγνύονται πάρα πολύ αργά, όταν έρθουν σε επαφή, και τείνουν να διατηρήσουν την αυτοτέλειά τους. Η μεταβατική ζώνη ανάμιξης στο ύψος της επιφάνειας του εδάφους δύο αερίων μαζών που έχουν διαφορετικές πυκνότητες καλείται μέτωπο (front). Επειδή οι διαφορές στην πυκνότητα συνήθως προκαλούνται από διαφορές στη θερμοκρασία, μπορεί να θεωρηθεί ότι τα μέτωπα χωρίζουν αέριες μάζες με μεγάλη διαφορά θερμοκρασίας και αρκετά συχνά με διαφορετικές υγρασίες. Όπως προαναφέρθηκε, οι αέριες μάζες εκτείνονται οριζόντια και κατακόρυφα. Η επέκταση του μετώπου προς τα επάνω είναι μια διακριτή κεκλιμένη επιφάνεια και αναφέρεται συνήθως ως μετωπική\n2 επιφάνεια ή μετωπική ζώνη. Συνεπώς, μέτωπο δεν είναι τίποτε άλλο παρά η τομή της μετωπικής επιφάνειας με την επιφάνεια του εδάφους. Βέβαια, οι μετωπικές επιφάνειες δεν είναι 2-διάστατες μαθηματικές επιφάνειες. Όμως, έχουν πολύ μικρό πάχος σε σχέση με τις διαστάσεις των αερίων μαζών, τόσο μικρό που να μπορεί να θεωρηθεί αμελητέο. Συνέπεια τούτου είναι το γεγονός ότι στους χάρτες καιρού τα μέτωπα παριστάνονται με γραμμές, ενώ αυτό στην πραγματικότητα δεν ισχύει. 4.1.Ταξινόμηση των Αερίων Μαζών με Βάση την Πηγή τους Οι αέριες μάζες ταξινομούνται σε κατηγορίες ανάλογα με την πηγή προέλευσης τους και τη διαδρομή τους. Έτσι, μια αέρια μάζα μπορεί να χαρακτηρισθεί, σε σχέση με την περιοχή πάνω από την οποία σχηματίστηκε, ως: Τροπική, Ισημερινή, Πολική ή Αρκτική. Αέριες μάζες που δημιουργήθηκαν στους Πόλους συμβολίζονται με το κεφαλαίο γράμμα P (Polar), ενώ εκείνες που σχηματίσθηκαν στις θερμές τροπικές περιοχές συμβολίζονται με το γράμμα T (Tropical). Εάν η πηγή βρίσκεται σε μια ηπειρωτική περιοχή, τότε η αέρια μάζα είναι ξηρή και το μικρό γράμμα c (continental ηπειρωτική) προηγείται του P ή του T. Αντίστοιχα, αν η πηγή της αέριας μάζας είναι μια θαλάσσια περιοχή, τότε η αέρια μάζα θα είναι υγρή τουλάχιστον στα κατώτερα στρώματα και το γράμμα m (maritime θαλάσσια) προηγείται του P ή του T. Για παράδειγμα πολική αέρια μάζα που δημιουργήθηκε σε ξηρά συμβολίζεται με cp, ενώ τροπική που δημιουργήθηκε πάνω από θάλασσα συμβολίζεται με mt. Αν μια ηπειρωτική αέρια μάζα κινηθεί πάνω από θαλάσσια περιοχή μπορεί να εμπλουτισθεί με υδρατμούς και να μετατραπεί σε θαλάσσια, ενώ το αντίστροφο συμβαίνει πολύ δύσκολα. Στον Πίνακα 4.1 καθώς και στο Σχήμα 4.1 ταξινομούνται οι βασικοί τύποι αερίων μαζών με τα χαρακτηριστικά τους. Πηγές Πολικές (P) Τροπικές (T) Ξηρά: Ηπειρωτικές Continental (c) Νερό: Θαλάσσιες Maritime (m) cp: Πολύ ψυχρές, ξηρές και ευσταθείς mp: Ψυχρές, υγρές και ασταθείς Πίνακας4.1 Ταξινόμηση των αερίων μαζών και τα χαρακτηριστικά τους. ct: Πολύ Θερμές, ξηρές, ευσταθείς στα ανώτερα στρώματα και ασταθείς κοντά στο έδαφος. mt: Θερμές, υγρές και συνήθως ασταθείς. Στα μέσα γεωγραφικά πλάτη δεν δημιουργούνται αέριες μάζες λόγω του γεγονότος ότι εκεί επικρατούν δυτικοί άνεμοι, οι οποίοι συμβάλουν στην ανάμιξη των τροπικών και των πολικών αερίων μαζών. Συχνά, μια πολύ ψυχρή ηπειρωτική πολική αέρια μάζα (cp) χαρακτηρίζεται ως ηπειρωτική αρκτική (ca continental arctic),ενώ μια θαλάσσια τροπική (mt) μπορεί να χαρακτηρισθεί ως θαλάσσια ισημερινή (me maritime equatorial). Ωστόσο είναι εξαιρετικά δύσκολο να γίνει ο διαχωρισμός μεταξύ αρκτικών και πολικών αερίων μαζών (ιδίως όταν οι αρκτικές αέριες μάζες ταξιδέψουν πάνω από θερμότερα εδάφη), όπως επίσης και ο διαχωρισμός μεταξύ τροπικών και ισημερινών αερίων μαζών. Σχήμα 4.1 Σχηματική ταξινόμηση των αερίων μαζών με τα χαρακτηριστικά τους.\n3 Όταν η αέρια μάζα είναι ψυχρότερη από το υποκείμενο έδαφος τότε αυτή θερμαίνεται. Η συγκεκριμένη κατάσταση δημιουργεί αστάθεια του αέρα στα κατώτερα στρώματα και προκαλούνται ανοδικές κινήσεις και τυρβώδεις αναταράξεις. Εάν υπάρχει ταυτόχρονα και αρκετή υγρασία, τότε δημιουργούνται νέφη κατακόρυφης ανάπτυξης (cumuliform) και υπάρχει περίπτωση εκδήλωσης βροχοπτώσεων και χιονοπτώσεων. Αντίθετα, τα κατώτερα στρώματα της αέριας μάζας ψύχονται από κάτω, όταν αυτή είναι θερμότερη από την επιφάνεια του εδάφους πάνω από το οποίο κινείται. Στην περίπτωση αυτή προκαλείται ευστάθεια με πολύ μικρή κατακόρυφη ανάμιξη, με αποτέλεσμα να αναπτύσσεται θερμοκρασιακή αναστροφή κοντά στην επιφάνεια του εδάφους, η οποία μπορεί να προκαλέσει επεισόδια ατμοσφαιρικής ρύπανσης και παγίδευσης των ρύπων κοντά στο έδαφος. Εάν υπάρχει αρκετή υγρασία στον αέρα μπορεί να δημιουργηθούν στρωματόμορφα νέφη (stratiform), ομίχλη ή δρόσος Είδη Μετώπων Στο Σχήμα 4.2 απεικονίζεται ένας απλοποιημένος χάρτης καιρού, όπου αποτυπώνονται τα τέσσερα διαφορετικά είδη μετώπων. Στον χάρτη αυτό με κατεύθυνση από Δυτικά προς Ανατολικά, εμφανίζονται κατά σειρά τα παρακάτω μέτωπα: ένα ψυχρό μεταξύ των σημείων Β και Γ, ένα θερμό μεταξύ Γ και Δ, ένα στάσιμο μεταξύ των σημείων Α και Β και τέλος ένα συνεσφιγμένο μέτωπο μεταξύ των σημείων Γ και Ε. Στην επόμενη παράγραφο εξετάζονται οι ιδιότητες των μετώπων. Σχήμα 4.2 Χάρτης καιρού όπου αποτυπώνονται συστήματα πίεσης στην επιφάνεια, αέριες μάζες και μέτωπα. Οι περιοχές με πράσινο χρώμα αντιστοιχούν στις ζώνες του υετού (τροποποίηση από Ahrens C. D., Essentials of Meteorology) Ψυχρό Μέτωπο Ψυχρό μέτωπο είναι η τομή μιας ψυχρής μετωπικής επιφάνειας με την επιφάνεια του εδάφους. Οι ψυχρές μετωπικές επιφάνειες σχηματίζονται όταν δύο αέριες μάζες (ψυχρή και θερμή) βρίσκονται σε επαφή και κινούνται έτσι, ώστε η θερμή αέρια μάζα να προηγείται της ψυχρής. Το κινούμενο μέτωπο στο οποίο η ψυχρή αέρια μάζα ακολουθεί (και αντικαθιστά) την θερμή αέρια μάζα, που προηγείται, ονομάζεται ψυχρό. Για παράδειγμα, το ψυχρό μέτωπο στο Σχήμα 4.2 μεταξύ των σημείων Β και Γ αναπαριστά μία ζώνη, όπου ψυχρός, πολικός και ευσταθής αέρας αντικαθιστά θερμή, υγρή και ασταθή υποτροπική αέρια μάζα. Στους χάρτες καιρού τα ψυχρά μέτωπα σχεδιάζονται σαν συνεχείς μπλε γραμμές, ενώ τα τρίγωνα κατά μήκος του μετώπου δείχνουν με την κορυφή τους την κατεύθυνση της κίνησης. Ο καιρός σε μια στενή περιοχή κοντά στο ψυχρό μέτωπο φαίνεται στο Σχήμα 4.3. Τα αποτυπωμένα δεδομένα στο χάρτη είναι οι αναφορές σταθμών εδάφους σε συγκεκριμένες πόλεις και περιλαμβάνουν στοιχεία θερμοκρασίας, σημείου δρόσου, παρόντα καιρού, πίεσης στη μέση στάθμη θάλασσας και διεύθυνσης\n4 και ταχύτητας ανέμου. Μεταξύ των δύο πλευρών του μετώπου υπάρχει μεγάλη διαφοροποίηση στη θερμοκρασία του αέρα και στο σημείο δρόσου. Υπάρχει επίσης μετατόπιση στη διεύθυνση των ανέμων επιφανείας, οι οποίοι πνέουν από νοτιοδυτικές διευθύνσεις μπροστά στο μέτωπο και από βορειοδυτικές πίσω από αυτό. Γενικά, προτού πλησιάσει το ψυχρό μέτωπο, οι άνεμοι είναι νότιοι ή νοτιοδυτικοί ασθενείς που μεταπίπτουν σε βόρειους βορειοδυτικούς με το πέρασμα του. Μπροστά από το ψυχρό μέτωπο η πίεση ελαττώνεται και παίρνει την ελάχιστη τιμή της, συνήθως, μόλις το μέτωπο περάσει από τον σταθμό μέτρησης, ενώ παρουσιάζει απότομη αύξηση κατά τη διάβαση του μετώπου. Σχήμα 4.3 Καιρική κατάσταση στην επιφάνεια του εδάφους που προκαλείται από ένα ψυχρό μέτωπο. Η περιοχή με πράσινο χρώμα υποδηλώνει τη ζώνη του υετού (τροποποίηση από Ahrens C. D., Essentials of Meteorology). Τα καιρικά φαινόμενα (κυρίως η ανάπτυξη των νεφών και ο υετός) αποτυπώνονται καλύτερα σε τρισδιάστατη αναπαράσταση, όπως στο Σχήμα 4.4. Καθώς η ψυχρή αέρια μάζα κινείται ταχύτερα από τη θερμή που προηγείται, ο ψυχρός αέρας, που είναι πυκνότερος και βαρύτερος, εισχωρεί κάτω από τον θερμό και τον αναγκάζει να κινηθεί ανατολικότερα. Ταυτόχρονα τον εξαναγκάζει και σε κατακόρυφη ανοδική κίνηση με όλες τις συνέπειες της αδιαβατικής εκτόνωσης που συνοδεύει αυτήν την προς τα πάνω κίνηση. Σχήμα 4.4 Κατακόρυφη τομή μιας ψυχρής μετωπικής επιφάνειας και τα καιρικά φαινόμενα (νέφη, υετός, άνεμος) που τη συνοδεύουν (τροποποίηση από Thomson Higher Education).\n5 Με την άνοδο του υγρού και ασταθούς αέρα, παρατηρείται συμπύκνωση και δημιουργούνται μια σειρά από νέφη που προκαλούν ραγδαίες βροχοπτώσεις, όπως: υψισωρείτες (Altocummulus- Ac) και υψιστρώματα (Altostratus- As), αλλά, κατά κύριο λόγο σωρείτες (Cummulus- Cu) και σωρειτομελανίες (Cummulonimbus- Cb). Στα ανώτερα στρώματα, ισχυροί δυτικοί άνεμοι μεταφέρουν μικρούς παγοκρυστάλλους (που σχηματίζονται στις κορυφές νεφών τύπου σωρειτομελανία Cb) και σχηματίζονται ψυχρά στρωματόμορφα νέφη αρκετά μακριά από το μέτωπο όπως: θυσανοστρώματα (Cirrostratus- Cs) και θύσανοι (Cirrus - Ci). Πίσω από το μέτωπο η θερμοκρασία του αέρα μειώνεται με σημαντικό ρυθμό, οι άνεμοι στρέφονται σε βορειοδυτικούς, η πίεση αυξάνεται και παύουν τα φαινόμενα. Καθώς ο αέρας γίνεται ξηρός, ο ουρανός καθαρίζει, εκτός από την ανάπτυξη λίγων σωρειτόμορφων νεφών (Cu) σε μεσαία ύψη (για τα είδη των νεφών βλέπε Παράρτημα του παρόντος Κεφαλαίου). Στο Σχήμα 4.4 μπορεί επίσης να παρατηρήσει κανείς ότι η κλίση της μετωπικής επιφάνειας είναι απότομη, διότι κοντά στην επιφάνεια του εδάφους ο αέρας επιβραδύνεται λόγω της τριβής, ενώ στα ανώτερα στρώματα κινείται γρηγορότερα προς τα εμπρός. Μία τυπική κλίση της μετωπικής επιφάνειας για ένα ψυχρό μέτωπο που κινείται γρήγορα (περίπου με 13 m s -1 ) είναι 1:50. Αυτό σημαίνει ότι, αν κινηθούμε προς τα πίσω μέσα στην ψυχρή αέρια μάζα σε μία απόσταση 50 km από το μέτωπο, η μετωπική επιφάνεια θα είναι από πάνω μας σε ύψος 1 km. Ο τύπος των νεφικών σχηματισμών και η ένταση της βροχής εξαρτώνται από την ταχύτητα κίνησης της ψυχρής αέριας μάζας και από το είδος ισορροπίας του θερμού αέρα. Εάν ο ψυχρός αέρας κινείται αργά, τότε ο νεφικός σχηματισμός είναι μεγάλος και εκτείνεται σε αρκετά μεγάλη απόσταση πίσω από το μέτωπο. Εάν συμπέσει ο θερμός ανερχόμενος αέρας να είναι ξηρός, τότε αναπτύσσονται κυρίως στρωματόμορφα νέφη (πχ. μελανοστρώματα / nimbostratus) και είναι πολύ πιθανό να αναπτυχθεί και ομίχλη στις περιοχές με υετό. Αντίθετα, αν η ταχύτητα κίνησης του ψυχρού μετώπου είναι μεγάλη, ο νεφικός σχηματισμός περιορίζεται μπροστά από τη θέση του μετώπου σε μια στενή ζώνη και παρατηρείται μεγάλη κακοκαιρία. Η κατάσταση αυτή σε συνδυασμό με υγρό και ασταθή θερμό αέρα δίνει μπροστά από το μέτωπο μια συνεχή γραμμή έντονων καταιγίδων (γραμμή λαίλαπας squall line/ Παράγραφος 4.4.5). Γενικά, ο υετός που προκαλείται από ψυχρά μέτωπα συνοδεύεται από καταιγίδες και αρκετές φορές από χιονοπτώσεις. Στον παρακάτω πίνακα (Πίνακας 4.2) παρουσιάζονται οι τυπικές μετεωρολογικές συνθήκες που συνδέονται με το πέρασμα ενός ψυχρού μετώπου. Μετεωρολογικές Πριν το πέρασμα Κατά το πέρασμα Μετά το πέρασμα παράμετροι Άνεμοι Νότιοι ή νοτιοδυτικοί. Σε ριπές, μεταβλητοί. Δυτικοί ή βορειοδυτικοί. Θερμοκρασία Υψηλή. Απότομη πτώση. Σταθερά πτωτική. Πίεση Σταθερά πτωτική. Φθάνει στην ελάχιστη τιμή και αυξάνεται απότομα. Σταθερά ανοδική. Νέφη Κατακρημνίσματα Ci, Cs και στη συνέχεια Tcu (towering cumulus) ή Cb. Όμβροι κατά περιόδους. Tcu (towering cumulus) ήcb. Ισχυροί όμβροι ή χιόνι σε συνδυασμό πολλές φορές με χαλάζι, καταιγίδες και κεραυνούς. Συχνά Cu και όταν το έδαφος είναι θερμό Sc. Μείωση της έντασης των όμβρων, στη συνέχεια τερματισμός των φαινομένων. Σημείο δρόσου Σταθερά υψηλό Απότομη πτώση Πτωτικές τάσεις Πίνακας4.2 Μετεωρολογικές συνθήκες που συνδέονται με το πέρασμα ενός ψυχρού μετώπου Θερμό Μέτωπο Σε αναλογία με τα ψυχρά μέτωπα, όταν δύο αέριες μάζες (που βρίσκονται σε επαφή) κινούνται με τέτοιο τρόπο ώστε η θερμή μάζα να ακολουθεί την ψυχρή, τότε η επιφάνεια που τις χωρίζει ονομάζεται θερμή μετωπική επιφάνεια και η τομή της με το έδαφος είναι το θερμό μέτωπο. Τα θερμά μέτωπα αποτυπώνονται στους χάρτες καιρού με συνεχείς κόκκινες γραμμές, ενώ η διεύθυνση της κίνησης του μετώπου δίνεται από\n6 ημικύκλια, τα οποία σχεδιάζονται προς την περιοχή της ψυχρής αέριας μάζας (Σχήμα 4.5). Στο θερμό μέτωπο ο ελαφρύτερος θερμός αέρας που ακολουθεί, καθώς κινείται γρηγορότερα από την ψυχρή αέρια μάζα, ολισθαίνει πάνω από αυτήν κατά μήκος της μετωπικής επιφάνειας (Σχήμα 4.6). Παράλληλα, καθώς ο ψυχρός αέρας υποχωρεί, το θερμό μέτωπο προωθείται με αργούς ρυθμούς. Η μέση ταχύτητα ενός θερμού μετώπου είναι περίπου 6 m s -1 (η μισή από ένα ψυχρό μέτωπο). Αυτή η ολίσθηση του θερμού αέρα πάνω από τον ψυχρό έχει σαν συνέπεια την αδιαβατική εκτόνωση της θερμής αέριας μάζας και επομένως, εφόσον υπάρχει αρκετή ποσότητα υδρατμών, τον σχηματισμό εκτεταμένου συστήματος νεφών, που μπορεί να εκτείνεται μέχρι και 1500 km εμπρός από τη θέση του μετώπου. Η κλίση της μετωπικής επιφάνειας που χωρίζει τις δύο αέριες μάζες σε σχέση με το έδαφος είναι περίπου ίση με 1:300. Σχήμα 4.5 Καιρική κατάσταση στην επιφάνεια εδάφους που προκαλείται από ένα θερμό μέτωπο. Η σκιαγραφημένη περιοχή υποδηλώνει τη ζώνη του υετού (τροποποίηση από Ahrens C. D., Essentials of Meteorology). Το θερμό μέτωπο σπάνια είναι ευδιάκριτο από μεγάλη απόσταση. Στις περιπτώσεις όμως που είναι ευδιάκριτο, η παρουσία του γίνεται αισθητή αρκετές ώρες πριν φτάσει στην περιοχή από την παρατήρηση των χαρακτηριστικών ειδών νεφών που το συνοδεύουν. Παρατηρώντας το Σχήμα 4.6 μπορούμε να δούμε ότι σε μεγάλη απόσταση από το θερμό μέτωπο (από 1000 έως 1500 km) η μόνη ένδειξη της ανάπτυξής του είναι η ύπαρξη νεφών σε μεγάλο ύψος, που ονομάζονται θύσανοι (νέφη θύσανοι-cirrus/ci). Οι άνεμοι είναι ασθενείς μεταβλητοί και ο αέρας ψυχρός. Σχήμα 4.6 Κατακόρυφη τομή μιας θερμής μετωπικής επιφάνειας και τα καιρικά φαινόμενα (νέφη, βροχή, άνεμος) που τη συνοδεύουν (τροποποίηση από Thomson Higher Education).\n7 Προχωρώντας με κατεύθυνση προς το μέτωπο οι θύσανοι (Ci) δίνουν την θέση τους σε λεπτά νέφη, που ονομάζονται θυσανοστρώματα (Cirrostratus - Cs). Αυτά τα νέφη αποτελούνται κυρίως από παγοκρυστάλλους, που δημιουργούν ένα είδος φωτοστέφανου (halo) γύρω από τον Ήλιο. Προχωρώντας τα νέφη πυκνώνουν και σε πιο χαμηλά ύψη εμφανίζονται υψισωρείτες (Altocumulus Ac) και υψιστρώματα (Altostratus As). Προχωρώντας προς το μέτωπο και σε απόσταση περίπου 600 km από αυτό, τα νέφη γίνονται ακόμη πιο πυκνά και εμφανίζονται μελανοστρώματα (Nimbostratus Ns). Στην περιοχή των μελανοστρωμάτων (Ns) σε απόσταση km από το μέτωπο παρατηρείται και η ζώνη του υετού, που έχει μέτρια ένταση, αλλά συνήθως μεγάλη διάρκεια. Γενικά, οι υετοί θερμού μετώπου καλύπτουν μεγάλη έκταση, είναι συνεχείς και χωρίς πολλές διακυμάνσεις στην έντασή τους, με εξαίρεση τη καλοκαιρινή περίοδο, όπου ο ανερχόμενος αέρας είναι δυνητικά ασταθής. Κατά τη διάρκεια του χειμώνα ο υετός εκδηλώνεται κυρίως υπό μορφή χιονόπτωσης. Καθώς προσεγγίζουμε το μέτωπο η ατμοσφαιρική πίεση ελαττώνεται ελαφρά και ξεκινά το ψιλόβροχο και η παρατεταμένη ασθενής βροχή. Πιο κοντά στο θερμό μέτωπο, αλλά πάντα μέσα στον ψυχρό τομέα, η ανάμειξη του θερμού/υγρού αέρα με τον ψυχρό/υγρό δημιουργεί ομίχλη και έναν τύπο νεφών που ονομάζονται στρώματα (νέφη στρώματα - Stratus/St). Τέλος, περνώντας μέσα στον θερμό τομέα του μετώπου οι μεταβολές του καιρού είναι μεν αξιοσημείωτες, αλλά λιγότερο έντονες από αυτές που παρατηρούνται κατά τη διέλευση ενός ψυχρού μετώπου. Η μεταβολή των καιρικών φαινομένων γίνεται βαθμιαία και όχι απότομα. Η θερμοκρασία και το σημείο δρόσου αυξάνονται, οι άνεμοι στρέφονται από νοτιοανατολικοί σε νότιους ή νοτιοδυτικούς και η ατμοσφαιρική πίεση σταθεροποιείται. Με το πέρασμα του μετώπου ο υετός σταδιακά σταματά, τα χαμηλά νέφη και η ομίχλη διαλύονται, εκτός από λίγους στρωματοσωρείτες (Stratocumulus/Sc), που εμφανίζονται σε μεγαλύτερο υψόμετρο που φθάνει περίπου στα 2 km (για τα είδη των νεφών βλέπε το Παράρτημα). Στον παρακάτω πίνακα (Πίνακας 4.3) παρουσιάζονται οι τυπικές Μετεωρολογικές συνθήκες που συνδέονται με το πέρασμα ενός θερμού μετώπου. Μετεωρολογικές Πριν το πέρασμα Κατά το πέρασμα Μετά το πέρασμα παράμετροι Άνεμοι Νότιοι ή νοτιοανατολικοί. Μεταβλητές διευθύνσεις Νότιοι ή νοτιοδυτικοί Θερμοκρασία Χαμηλή, σταδιακά αργή Θέρμανση και μετά διατήρηση σε Σταθερή άνοδος. άνοδος. υψηλότερα από πριν επίπεδα. Ατμοσφαιρική Πίεση Συνήθως με πτωτική Ελαφρά άνοδος ακολουθούμενη Σταθεροποίηση. πορεία. από πτώση. Νέφη Εμφανίζονται κατά σειρά: Ci, Cs, As, Ns, St και ομίχλη κατά περίπτωση. Το καλοκαίρι εμφανίζονται και Cb. Στρωματόμορφα. Καθαρός ουρανός με διάσπαρτα Sc κυρίως το καλοκαίρι. Κατά τους θερινούς μήνες μπορεί να εμφανισθούν κατά περίπτωση και Cb. Κατακρημνίσματα Ελαφριά έως μέτρια βροχόπτωση, χιόνι, χιονόνερο ή ψιχάλες, όμβροι το καλοκαίρι. Σημείο δρόσου Σταθερά υψηλό. Σταθερό. Ψιχάλα ή και καθόλου. Πίνακας4.3 Μετεωρολογικές συνθήκες που συνδέονται με το πέρασμα ενός θερμού μετώπου. Συνήθως δεν υπάρχουν κατακρημνίσματα. Μερικές φορές ελαφρά βροχόπτωση ή ελαφρός όμβρος. Με ανοδικές τάσεις και στη συνέχεια σταθερό Στάσιμο Μέτωπο Στάσιμο ονομάζεται το μέτωπο που δεν παρουσιάζει αισθητή μετακίνηση. Δηλαδή, όταν μια ψυχρή και μια θερμή αέρια μάζα βρίσκονται σε επαφή και καμία από αυτές δεν εμφανίζει την τάση να εκτοπίσει την άλλη, τότε η τομή της διαχωριστικής τους επιφάνειας με την επιφάνεια του εδάφους καλείται στάσιμο μέτωπο. Σε έναν έγχρωμο χάρτη καιρού το στάσιμο μέτωπο αποτυπώνεται με μία εναλλασσόμενη κόκκινη και μπλε συνεχή γραμμή, όπως στο Σχήμα 4.2 (μεταξύ των σημείων Α και Β). Κόκκινα ημικύκλια σχεδιάζονται πάνω\n8 στις κόκκινες γραμμές με κατεύθυνση προς τον ψυχρό αέρα, υπονοώντας την κατεύθυνση της κίνησης του μετώπου στην υποθετική περίπτωση που η θερμή αέρια μάζα αρχίσει να εκτοπίζει την ψυχρή. Αντίστοιχα, μπλε τρίγωνα σχεδιάζονται πάνω στις μπλε γραμμές με κατεύθυνση προς τον θερμό αέρα, υπονοώντας την κατεύθυνση της κίνησης του μετώπου στην υποθετική περίπτωση που η ψυχρή αέρια μάζα αρχίσει να εκτοπίζει τη θερμή. Το στάσιμο μέτωπο του Σχήματος 4.2 χωρίζει μια ηπειρωτική πολική αέρια μάζα (cp) από μία θαλάσσια πολική (mp). Οι άνεμοι επιφανείας πνέουν σχεδόν παράλληλα με το μέτωπο, αλλά σε αντίθετες διευθύνσεις στις δύο πλευρές του μετώπου. Κατά μήκος του μετώπου ο αέρας στα ανατολικά είναι πολύ ψυχρότερος από αυτόν στα δυτικά, εμφανίζεται αραιή νέφωση και καθόλου υετός, καθώς οι δύο αέριες μάζες είναι ξηρές στη συγκεκριμένη περίπτωση. Όταν ο θερμός αέρας έχει αρκετή υγρασία και επιτρέψουν οι συνθήκες να ανέβει πάνω από τον ψυχρό, τότε αναπτύσσεται νέφωση και ελαφρύς υετός σε μεγάλη έκταση μέσα στον ψυχρό τομέα του μετώπου (Σχήμα 4.7). Στην περίπτωση που οι συνθήκες επιτρέψουν την εκτόπιση του ψυχρού αέρα από τον θερμό, τότε το στάσιμο μέτωπο μετατρέπεται σε θερμό. Αντίθετα, αν ο ψυχρός αέρας αρχίζει να μετατοπίζει τον θερμό, αυτό συνοδεύεται με τη γένεση ενός ψυχρού μετώπου. Σχήμα 4.7 Συνθήκες καιρού που δημιουργούνται από ένα στάσιμο μέτωπο, όταν η ψυχρή αέρια μάζα είναι θαλάσσια πολική (mp) και ο θερμός αέρας είναι αρκετά υγρός. Η περιοχή με πράσινο χρώμα υποδηλώνει τη ζώνη του υετού (τροποποίηση από Ahrens C. D., Essentials of Meteorology) Συνεσφιγμένο Μέτωπο Τα ψυχρά μέτωπα κινούνται συνήθως ταχύτερα από τα θερμά. Αρκετές φορές λοιπόν συμβαίνει ένα ψυχρό μέτωπο να προλάβει κάποιο προπορευόμενο θερμό και τότε τα δύο μέτωπα σχηματίζουν ένα ενιαίο μέτωπο που ονομάζεται συνεσφιγμένο, ή απλούστερα σύσφιξη. Σε έναν έγχρωμο χάρτη καιρού επιφανείας το συνεσφιγμένο μέτωπο αναπαρίσταται με μία μωβ συνεχή γραμμή, πάνω στην οποία εναλλάσσονται τα τρίγωνα του ψυχρού μετώπου και τα ημικύκλια του θερμού. Και τα δύο σύμβολα είναι στραμμένα προς την κατεύθυνση της κίνησης (Σχήμα 4.2 μεταξύ των σημείων Γ και. Ε). Ένα συνεσφιγμένο μέτωπο έχει τα χαρακτηριστικά της ψυχρής σύσφιξης στην περίπτωση που ο ψυχρός αέρας του ψυχρού μετώπου είναι ψυχρότερος από τον ψυχρό αέρα του θερμού μετώπου. Τότε το συνεσφιγμένο μέτωπο φέρει τα χαρακτηριστικά ενός ψυχρού μετώπου. Στην περίπτωση αυτή ο ψυχρός αέρας του ψυχρού μετώπου παραμένει στο έδαφος και ξεπερνάει γρήγορα το θερμό μέτωπο. Σε αντίθετη περίπτωση, αν δηλαδή ο ψυχρός αέρας του ψυχρού μετώπου είναι θερμότερος από τον ψυχρό αέρα του θερμού μετώπου, η σύσφιξη καλείται θερμή και το μέτωπο έχει τα χαρακτηριστικά ενός θερμού μετώπου, το οποίο παραμένει στο έδαφος, αφού ο ψυχρός αέρας του είναι πιο κρύος (και άρα πιο βαρύς) από τον ψυχρό αέρα του αρχικού ψυχρού μετώπου.\n9 Η ανάπτυξη μιας ψυχρής σύσφιξης αποτυπώνεται στο Σχήμα 4.8. Κατά μήκος της γραμμής Α Α το ψυχρό μέτωπο πλησιάζει γρήγορα το προπορευόμενο θερμό μέτωπο (Σχήμα 4.8β). Κατά μήκος της γραμμής Β Β το ψυχρό μέτωπο φθάνει το θερμό (Σχήμα 4.8γ) και στη συνέχεια, όπως φαίνεται κατά μήκος της γραμμής Γ Γ ωθεί προς τα πάνω και το θερμό μέτωπο και τη θερμή αέρια μάζα (Σχήμα 4.8δ). Με την προσέγγιση ενός τέτοιου μετώπου σε μία περιοχή τα καιρικά φαινόμενα μοιάζουν με αυτά ενός θερμού μετώπου (καθώς το θερμό προηγείται). Δηλαδή, ελαττώνεται η ατμοσφαιρική πίεση και αναπτύσσεται μέση και χαμηλή νέφωση που δίνει ασθενή υετό. Με το πέρασμα όμως του μετώπου ο καιρός γίνεται παρόμοιος με αυτόν του ψυχρού μετώπου και οι βροχές γίνονται εξαιρετικά έντονες. Τα πιο έντονα καιρικά φαινόμενα εμφανίζονται εκεί που το ψυχρό μέτωπο συναντά το θερμό, διότι στο συγκεκριμένο σημείο εστιάζονται οι μεγαλύτερες διαφορές στη θερμοκρασία και την υγρασία. Σχήμα 4.8 α) Αναπαράσταση σε οριζόντιο επίπεδο ενός συνεσφιγμένου μετώπου ψυχρού τύπου με τομές ΑΑ, ΒΒ και ΓΓ. Η ζώνη του υετού απεικονίζεται με πράσινο χρώμα. β) Στην τομή ΑΑ το ψυχρό μέτωπο πλησιάζει το πιο αργό θερμό, γ) στην τομή ΒΒ το προλαβαίνει και δ) στην τομή ΓΓ το εξωθεί προς τα πάνω. Στο Σχήμα 4.9 φαίνεται η ανάπτυξη ενός συνεσφιγμένου μετώπου θερμού τύπου. Στη συγκεκριμένη περίπτωση, όταν το ψυχρό μέτωπο (Σχήμα 4.9β) συναντήσει το θερμό, ο ψυχρός αέρας του ψυχρού μετώπου δεν έχει την ικανότητα να ωθήσει προς τα πάνω τον ψυχρότερο από αυτόν ψυχρό αέρα του θερμού μετώπου. Τότε το ψυχρό μέτωπο ανέρχεται στη μετωπική επιφάνεια του θερμού μετώπου, όπως φαίνεται κατά μήκος της γραμμής Ε Ε του Σχήματος (Σχήμα 4.9γ). Τα καιρικά φαινόμενα που συνοδεύουν μια ανάλογη κατάσταση είναι παρόμοια με αυτά ενός θερμού μετώπου.\n10 Σχήμα 4.9 α) Αναπαράσταση σε οριζόντιο επίπεδο ενός συνεσφιγμένου μετώπου θερμού τύπου με τομές ΔΔ και ΕΕ, β) στην τομή ΔΔ το ψυχρό μέτωπο πλησιάζει το πιο αργό θερμό και γ) στην τομή ΕΕ το προλαβαίνει καθώς ο ελαφρύτερος (διότι είναι θερμότερος) ψυχρός αέρας πίσω από το ψυχρό μέτωπο αναρριχάται πάνω από τον βαρύτερο ψυχρό αέρα μπροστά από το θερμό μέτωπο. Στον Πίνακα 4.4 παρουσιάζονται οι τυπικές μετεωρολογικές συνθήκες που συνδέονται με το πέρασμα ενός συνεσφιγμένου μετώπου. Τα μετωπικά συστήματα που περιγράφηκαν παραπάνω είναι στην πραγματικότητα τμήματα μεγαλύτερων καταιγιδοφόρων συστημάτων, που είναι οι κυκλώνες (υφέσεις) των μέσων γεωγραφικών πλατών. Ακολουθεί λεπτομερής ανάπτυξη των συγκεκριμένων συστημάτων. Μετεωρολογικές παράμετροι Άνεμοι Πριν το πέρασμα Κατά το πέρασμα Μετά το πέρασμα Ανατολικοί, νότιοι ή νοτιοανατολικοί. Μεταβλητές διευθύνσεις Δυτικοί ή βορειοδυτικοί Θερμοκρασία Ψυχρός τύπος Χαμηλή ή εξαιρετικά Χαμηλότερη από πριν Πτωτική τάση χαμηλή. Θερμός τύπος Εξαιρετικά χαμηλή Ανοδική τάση Ηπιότερη από πριν Ατμοσφαιρική Πίεση Συνήθως με πτωτική Φθάνει στο πορεία. χαμηλότερο επίπεδο. Συνήθως αυξάνεται. Νέφη Ns, μερικές φορές Εμφανίζονται κατά towering cumulus σειρά: Ci, Cs, As, Ns. (Tcu) και Cb Ns, As ή διάσπαρτα Cu Κατακρημνίσματα Σημείο δρόσου Ελαφριά, μέτρια ή ισχυρή βροχόπτωση. Σταθερό. Ελαφριά, μέτρια ή ισχυρή συνεχής βροχόπτωση ή και όμβροι. Συνήθως εμφανίζει ελαφρά πτώση, ειδικότερα στην ψυχρή σύσφιξη.. Πίνακας4.4Μετεωρολογικές συνθήκες που συνδέονται με το πέρασμα ενός συνεσφιγμένου μετώπου. Ελαφριά προς μέτρια βροχόπτωση, που καταλήγει σε τερματισμό των φαινομένων. Ελαφρά πτώση, υπάρχει περίπτωση ελαφριάς ανόδου σε θερμή σύσφιξη.\n11 4.3. Συστήματα Καιρού (Κυκλωνικά και Αντικυκλωνικά Συστήματα) Κυκλώνες ή Υφέσεις Κυκλώνας, ύφεση ή βαρομετρικό χαμηλό καλείται το σύστημα το οποίο στην επιφάνεια του εδάφους εμφανίζει τιμές της ατμοσφαιρικής πίεσης μικρότερες από αυτές που παρουσιάζει η γύρω περιοχή. Στους χάρτες καιρού η ύφεση απεικονίζεται με κλειστές, κυκλικές ή ελλειψοειδείς ισοβαρείς καμπύλες, ενώ η πίεση ελαττώνεται από την περιφέρεια προς το κέντρο. Ο άνεμος κινείται παράλληλα προς τις ισοβαρείς και στο Βόρειο Ημισφαίριο ακολουθεί την κυκλωνική κυκλοφορία (η ροή του είναι αντίστροφη από την κίνηση των δειχτών του ρολογιού). Το αντίθετο συμβαίνει στο Νότιο Ημισφαίριο. Κοντά στο έδαφος (επειδή υπάρχει ανάπτυξη της δύναμης τριβής- Παράγραφος 3.6) ό άνεμος τέμνει τις ισοβαρείς με μικρή γωνία, συγκλίνοντας προς το κέντρο (Σχήμα 4.10α). Αποτέλεσμα της σύγκλισης των ανέμων, είναι η δημιουργία ανοδικών κινήσεων στην περιοχή του κέντρου του συστήματος, γεγονός που έχει σαν συνέπεια τον σχηματισμό νεφών, υετού κλπ. Συνεπώς μια ύφεση είναι ένα σύστημα που έχει σαν κύριο χαρακτηριστικό την κακοκαιρία (Σχήμα 4.10β). Σε μέσα γεωγραφικά πλάτη οι υφέσεις συνήθως κινούνται από δυτικά προς ανατολικά με ταχύτητες (των κέντρων τους) από km h - 1. Σχήμα 4.10 α) Κατανομή ισοβαρών ανά 4 hpa σε περιοχή ανάπτυξης μίας ύφεσης. β) Άνεμοι και κινήσεις του αέρα που οφείλονται στην ύπαρξη υφέσεως στην επιφάνεια του εδάφους (τροποποίηση από Ahrens C. D., Essentials of Meteorology) Κυκλώνες των Μέσων Γεωγραφικών Πλατών Μετά τον Α Παγκόσμιο Πόλεμο μια ομάδα επιστημόνων από τη Νορβηγία (Vilhelm Bjerknes, Jacob Bjerknes, Halvor Soldberg και Tom Bergeron) ανέπτυξαν ένα μοντέλο, με το οποίο εξηγούσαν τον κύκλο ζωής μιας υποτροπικής καταιγίδας. Ο όρος υποτροπική καταιγίδα αναφέρεται σε καταιγίδες που αναπτύσσονται σε μεσαία και μεγαλύτερα γεωγραφικά πλάτη και μακριά από τους τροπικούς. Η θεωρία τους έγινε γνωστή ως «η θεωρία του πολικού μετώπου» ή ως «Νορβηγικό μοντέλο». Με βάση αυτό το μοντέλο ο κυκλώνας αναπτύσσεται κατά μήκος ενός πολικού μετώπου και αποτελείται από δύο διαφορετικές αέριες μάζες, που είναι συνήθως μια κρύα πολική και μια θερμή τροπική. Τα στάδια της ανάπτυξης ενός υποτροπικού κυκλώνα αποτυπώνονται σχηματικά στο Σχήμα Στο Σχήμα 4.11α παρατηρείται ένα στάσιμο μέτωπο δηλαδή μία επιφάνεια ασυνέχειας ανάμεσα σε δύο αέριες μάζες, που παρουσιάζουν μια σχετική κίνηση μεταξύ τους. Βόρεια και παράλληλα του μετώπου ψυχρές πολικές αέριες μάζες κινούνται προς τα δυτικά (ανατολικοί άνεμοι), ενώ νότια θερμές θαλάσσιες τροπικές αέριες μάζες κινούνται προς τα ανατολικά (δυτικοί άνεμοι). Υπό ευνοϊκές συνθήκες, η επιφάνεια\n12 ασυνέχειας μπορεί να υποστεί μια διαταραχή και να εμφανίσει έναν ελαφρύ κυματισμό. Το κύμα που δημιουργείται ονομάζεται μετωπικό κύμα. Παρατηρώντας σε χάρτη καιρού τον σχηματισμό ενός μετωπικού κύματος η κατάσταση μοιάζει με τη δημιουργία ενός θαλάσσιου κύματος, όπως αυτό πλησιάζει στην ακτή. Δηλαδή δημιουργείται, αναπτύσσεται, σπάει και τέλος διαλύεται. Αυτός είναι και ο λόγος που τα συστήματα κυκλωνικών καταιγίδων είναι γνωστά και σαν κυκλωνικά κύματα. Εάν συμβεί ο κυματισμός να είναι ασταθής, τότε επεκτείνεται, και συνοδεύεται με τη δημιουργία μιας μετωπικής ύφεσης σε πρώιμο στάδιο ανάπτυξης (Σχήμα 4.11β). Στο συγκεκριμένο σχήμα παρατηρείται ένα ψυχρό μέτωπο στα δυτικά που σπρώχνει τον αέρα σε νότιες διευθύνσεις, ενώ ένα θερμό μέτωπο στα ανατολικά κινείται προς βόρειες διευθύνσεις. Το σημείο με τη χαμηλότερη πίεση είναι το σημείο τομής των δύο μετώπων. Καθώς ο ψυχρός αέρας μετατοπίζει τον θερμό προς τα πάνω (κατά μήκος του ψυχρού μετώπου) εμφανίζεται μια στενή ζώνη υετού (πράσινο χρώμα στο σχήμα). Κατευθυνόμενο το σύστημα από την κυκλοφορία της ανώτερης ατμόσφαιρας, κινείται τυπικά ανατολικά-βορειοανατολικά, συνεχίζει την εξέλιξή του και δημιουργείται μια τυπική ύφεση σε ώριμο στάδιο, η οποία συνεχίζει να εξελίσσεται, ενώ το εύρος του κυματισμού της αυξάνεται. Ταυτόχρονα αναπτύσσεται μια ζώνη θερμού αέρα ανάμεσα στα δύο μέτωπα, που λέγεται θερμός τομέας της ύφεσης. Η ατμοσφαιρική πίεση στο κέντρο είναι αρκετά χαμηλότερη από πριν, και οι ισοβαρείς πυκνώνουν αρκετά στην κορυφή του κύματος (Σχήμα. 4.11γ). Λόγω της πύκνωσης των ισοβαρών δημιουργείται ισχυρή κυκλωνική ροή, καθώς ο αέρας στροβιλίζεται αντίθετα από τους δείκτες του ρολογιού και με κλίση προς το κέντρο του χαμηλού. Μπροστά από το θερμό μέτωπο αναπτύσσεται μια ευρεία ζώνη υετού, ενώ μια πιο στενή ζώνη εμφανίζεται παράλληλα και πίσω από το ψυχρό μέτωπο. Μέσα στον θερμό τομέα ο καιρός είναι νεφελώδης, χωρίς να αποκλείονται σποραδικές βροχοπτώσεις εάν ο αέρας είναι ασταθής. Η ενέργεια που τροφοδοτεί το σύστημα προέρχεται από διάφορες πηγές, όπως: α) από την άνοδο των αερίων μαζών με ταυτόχρονη εισροή ψυχρού αέρα για την κάλυψη του κενού στην επιφάνεια και μετατροπή της δυναμικής ενέργειας σε κινητική, β) από τη συμπύκνωση των υδρατμών, η οποία προσφέρει ενέργεια στο σύστημα υπό μορφή λανθάνουσας θερμότητας και γ) από τη σύγκλιση του επιφανειακού αέρα προς το κέντρο του χαμηλού, με αποτέλεσμα την αύξηση της ταχύτητας των αερίων μαζών, γεγονός που προσφέρει στο σύστημα επιπλέον κινητική ενέργεια. Σχήμα 4.11 Ο ιδεατός κύκλος ζωής ενός υποτροπικού κυκλώνα στο Βόρειο Ημισφαίριο σύμφωνα με το Νορβηγικό μοντέλο. Κατά τη διάρκεια του κύκλου ζωής του, το σύστημα κινείται ανατολικά. Το μικρό βέλος δίπλα στο κάθε L δείχνει την κατεύθυνση της κίνησης της καταιγίδας (τροποποίηση από Ahrens C. D., Essentials of Meteorology). Καθώς το σύστημα κινείται ανατολικά, η πίεση στο κέντρο εξακολουθεί να μειώνεται, οι άνεμοι ενισχύονται και καθώς το ψυχρό μέτωπο κινείται ταχύτερα από το θερμό, ο θερμός τομέας περιορίζεται (Σχήμα 4.11δ). Στη συγκεκριμένη φάση η καταιγίδα είναι πιο έντονη, ενώ σύννεφα και υετός καλύπτουν μια μεγάλη περιοχή. Προοδευτικά ο θερμός τομέας συνεχίζει να περιορίζεται, και τελικά το ψυχρό μέτωπο συναντά το θερμό\n13 σχηματίζοντας ένα συνεσφιγμένο μέτωπο (Σχήμα. 4.11ε). Το σύστημα σταδιακά διαλύεται λόγω της ύπαρξης ψυχρού αέρα και στις δύο πλευρές του συνεσφιγμένου μετώπου. Χωρίς την προσφορά ενέργειας από τον ανερχόμενο θερμό και υγρό αέρα η ύφεση διαλύεται και μετατρέπεται σε ομογενή στρόβιλο, που πολύ γρήγορα εξαφανίζεται (Σχήμα. 4.11στ). Οι φάσεις της ύφεσης, από την αρχική διαταραχή μέχρι την πλήρη της ανάπτυξη, διαρκούν συνήθως ώρες. Στη συνέχεια, η διάλυσή της διαρκεί 2-3 ημέρες. Οι μετωπικές υφέσεις σπάνια εμφανίζονται μεμονωμένες. Συνήθως εντοπίζονται σε ομάδες (2, 3 ή περισσότερες) που ακολουθούν η μία την άλλη, σχηματίζοντας μια οικογένεια υφέσεων. Στο Σχήμα 4.12 απεικονίζονται πάνω από τις Η.Π.Α. μια σειρά από κυκλώνες σε διάφορα στάδια ανάπτυξης κατά μήκος του πολικού μετώπου κατά τη χειμερινή περίοδο. Εύκολα φαίνονται στα βόρεια του μετώπου ψυχροί αντικυκλώνες, ενώ στα νότια και πάνω από τον Ατλαντικό Ωκεανό βρίσκεται το θερμό υψηλό των Βερμούδων. Στην εικόνα το Χαμηλό 1 μόλις που αρχίζει να δημιουργείται, το Χαμηλό 2 είναι μια τυπική μορφή ύφεσης, και το σύστημα κοντά στην Ισλανδία (Χαμηλό 3) είναι μια συνεσφιγμένη ύφεση σε φάση ωρίμανσης (οδηγός). Όταν διαλυθεί η ύφεση οδηγός, τη θέση της καταλαμβάνει η επόμενη, ενώ παράλληλα στην ουρά σχηματίζεται μια νέα ύφεση από τον κυματισμό του πολικού μετώπου. Σχήμα 4.12 Οικογένεια υφέσεων κατά μήκος του πολικού μετώπου (τροποποίηση από Ahrens C. D., Essentials of Meteorology). Επιλέξτε πάνω στο σχήμα για να δείτε διαδραστικά την κίνηση πάνω από τον ελλαδικό χώρο ενός βαρομετρικού χαμηλού με θερμό και ψυχρό μέτωπο τα οποία συνενώνονται σε συνεσφιγμένο μέτωπο (ισχύει αποκλειστικά για την html5 έκδοση του συγγράμματος) Αντικυκλώνες Αντικυκλώνας ή κέντρο υψηλών πιέσεων ή βαρομετρικό υψηλό καλείται το σύστημα, το οποίο στο κέντρο του και στην επιφάνεια του εδάφους παρουσιάζει τιμές ατμοσφαιρικής πίεσης μεγαλύτερες από τις αντίστοιχες που επικρατούν στη γύρω περιοχή. Στους χάρτες καιρού ένας αντικυκλώνας απεικονίζεται με κλειστές ισοβαρείς (περίπου κυκλικές ή ελλειπτικές), όπου η πίεση αυξάνεται από την περιφέρεια προς το κέντρο (Σχήμα. 4.13α). Οι άνεμοι κινούνται παράλληλα προς τις ισοβαρείς με ένταση που αυξάνεται από το κέντρο προς την περιφέρεια, και στο Βόρειο Ημισφαίριο ακολουθούν την αντικυκλωνική κυκλοφορία (η ροή του αέρα είναι σύμφωνη με την κίνηση των δεικτών του ρολογιού). Κοντά στην επιφάνεια του εδάφους, λόγω\n14 της τριβής, οι άνεμοι εμφανίζουν απόκλιση από το κέντρο προς την περιφέρεια του συστήματος. Η συγκεκριμένη ροή έχει σαν αποτέλεσμα να εμφανίζεται καθοδική κίνηση του αέρα στο κέντρο του συστήματος για να αντισταθμίζεται η απώλεια μάζας του, λόγω της οριζόντιας απόκλισης (Σχήμα. 4.13β). Σχήμα 4.13 α) Κατανομή ισοβαρών ανά 4 hpa σε περιοχή ανάπτυξης αντικυκλώνα. β) Άνεμοι και κινήσεις του αέρα, που οφείλονται στην ύπαρξη αντικυκλωνικού συστήματος στην επιφάνεια του εδάφους (τροποποίηση από Ahrens C. D., Essentials of Meteorology). Στην περιοχή του κέντρου του αντικυκλώνα επικρατεί νηνεμία ή οι άνεμοι είναι ασθενείς. Ο αέρας εξαιτίας της καθοδικής του κίνησης θερμαίνεται αδιαβατικά και έτσι στην περιοχή επικρατεί συνήθως καλοκαιρία. Η θέρμανση του αέρα ευθύνεται για την εμφάνιση στρώματος θερμοκρασιακής αναστροφής καθώς δημιουργείται (από την αδιαβατική θέρμανση) αέρια μάζα θερμότερη από αυτήν που βρίσκεται κοντά στο έδαφος. Γενικά: Οι αντικυκλώνες χαρακτηρίζονται από καλό καιρό με μέτριους ανέμους. Οι άνεμοι μπορεί να είναι ισχυροί στην περιφέρεια του αντικυκλώνα, κυρίως σε περιπτώσεις γειτνίασης με βαρομετρικό χαμηλό. Στην περίπτωση που ο αντικυκλώνας είναι εξασθενημένος, μπορεί να διέλθουν μέσα από αυτόν μετωπικές επιφάνειες μεταφέροντας τα αντίστοιχα πρότυπα καιρού (κακοκαιρία, βροχοπτώσεις κτλ). Κατά τη διάρκεια του καλοκαιριού, εξαιτίας της υπερθέρμανσης του εδάφους, μπορεί να δημιουργηθούν συστήματα κατακόρυφης ανάπτυξης, μικρής διάρκειας και τοπικού χαρακτήρα με ραγδαίες βροχοπτώσεις. Στις κεντρικές περιοχές των αντικυκλώνων, ιδίως κατά τη διάρκεια της ψυχρής περιόδου, σχηματίζεται ομίχλη από ακτινοβολία. Οι αντικυκλώνες ανάλογα με τον τρόπο δημιουργίας τους, την κινητική τους κατάσταση και τη συμπεριφορά τους διαιρούνται σε τρεις κατηγορίες: τους μόνιμους, τους εποχιακούς και τους κινητούς. Επί πλέον, ανάλογα με την τιμή της θερμοκρασίας που επικρατεί στην κεντρική τους περιοχή χωρίζονται σε δύο κατηγορίες: τους ψυχρούς και τους θερμούς. Στους ψυχρούς αντικυκλώνες ο αέρας στα κατώτερα στρώματα της ατμόσφαιρας είναι γενικά πιο ψυχρός από τον αέρα στις γειτονικές περιοχές. Η θερμοκρασία και η πίεση στους συγκεκριμένους αντικυκλώνες ελαττώνεται γρήγορα με το ύψος και έτσι η κατακόρυφη έκτασή τους είναι μικρή φθάνοντας τα 2-3 km από το έδαφος. Συνήθως οι εποχιακοί αντικυκλώνες (Σιβηρικός, Καναδικός κ.α.) ανήκουν στους ψυχρούς αντικυκλώνες. Στους θερμούς αντικυκλώνες ο αέρας σε όλες τις στάθμες είναι πιο θερμός από τον αντίστοιχο που περιβάλλει τον αντικυκλώνα. Σε αντίθεση με τους ψυχρούς, οι θερμοί αντικυκλώνες εκτείνονται σε μεγαλύτερο ύψος και αυξάνουν την έντασή τους με την αύξηση του ύψους. Τέτοιοι αντικυκλώνες είναι κυρίως οι μόνιμοι αντικυκλώνες.\n15 Σφήνες Εξάρσεων και Σφήνες Υφέσεων Στην ανώτερη ατμόσφαιρα εμφανίζονται διαταραχές κατά τις οποίες οι ισοβαρείς καμπύλες εμφανίζουν μορφές πέρα από τις κλασικές, όπως είναι οι κυκλώνες και οι αντικυκλώνες. Τέτοιες χαρακτηριστικές διαταραχές είναι οι σφήνες εξάρσεων (ridges) και οι σφήνες υφέσεων (troughs) (Σχήμα 4.14β). Η σφήνα εξάρσεως είναι μια αντικυκλωνική προεξοχή σε σχήμα Λ που εισχωρεί συνήθως ανάμεσα σε δύο υφέσεις. Στη συγκεκριμένη περίπτωση η βαρομετρική πίεση αυξάνεται, όπως και στον αντικυκλώνα, από την περιφέρεια προς το κέντρο. Σε αντιδιαστολή η σφήνα υφέσεως είναι μια κυκλωνική προεξοχή σε σχήμα V, που εισχωρεί συνήθως ανάμεσα σε δύο περιοχές υψηλών πιέσεων. Στην περίπτωση αυτή η βαρομετρική πίεση μειώνεται, όπως και στον κυκλώνα, από την περιφέρεια προς το κέντρο. Όπως φαίνεται στο Σχήμα 4.14α στις Δυτικές Η.Π.Α. έχει αναπτυχθεί στην επιφάνεια ένα βαρομετρικό χαμηλό που γειτονεύει με έναν αντικυκλώνα στα ανατολικά. Ταυτόχρονα στα 500 hpa έχει αναπτυχθεί μια σφήνα υφέσεως πάνω από το χαμηλό επιφάνειας, ενώ πάνω από τον αντικυκλώνα της επιφάνειας εντοπίζεται μία σφήνα εξάρσεως (Σχήμα 4.14β). Οι ισόθερμες (διακεκομμένες γραμμές) κλίνουν προς τα βόρεια, γεγονός που καταδεικνύει ότι χαμηλές πιέσεις στα κατώτερα στρώματα της ατμόσφαιρας συνοδεύονται από ψυχρό αέρα στα ανώτερα στρώματα, ενώ το αντίθετο συμβαίνει όταν στα χαμηλά στρώματα της ατμόσφαιρας επικρατούν υψηλές πιέσεις. Τα βέλη στο χάρτη των 500 hpa δείχνουν ότι οι άνεμοι πνέουν παράλληλα στις ισοϋψείς από τα Δυτικά προς τα Ανατολικά. Σχήμα 4.14 α) Χάρτης επιφανείας με περιοχές χαμηλών (L) και υψηλών πιέσεων (H). Οι συνεχείς γραμμές αντιστοιχούν σε ισοβαρείς καμπύλες και β) Χάρτης ανώτερης ατμόσφαιρας (500 hpa) για την ίδια ημέρα. Οι συνεχείς γραμμές είναι ισοπληθείς γεωδυναμικού ύψους, ενώ οι διακεκομμένες αντιστοιχούν σε ισόθερμες (τροποποίηση από Ahrens C. D., Essentials of Meteorology).\n16 Ανάπτυξη και Διάλυση Κυκλώνων και Αντικυκλώνων Έστω ότι στα ανώτερα στρώματα της ατμόσφαιρας υπάρχει ένα βαρομετρικό χαμηλό, ακριβώς επάνω από ένα χαμηλό επιφανείας, τότε το σύστημα θα διαλυθεί πολύ γρήγορα, αμέσως μετά τη δημιουργία του. Η εξήγηση είναι απλή και φαίνεται στο Σχήμα 4.15 (αριστερό τμήμα του σχήματος). Καθώς ο αέρας κινείται στην επιφάνεια του εδάφους με κλίση προς το κέντρο του χαμηλού (λόγω τριβής) υπάρχει σύγκλιση των αερίων μαζών, με αποτέλεσμα τη συσσώρευση του αέρα στα ανώτερα στρώματα. Η συσσώρευση οφείλεται στον συνεχή στροβιλισμό του αέρα γύρω από το κέντρο του χαμηλού (εκεί δεν υπάρχει τριβή), ο οποίος δεν απομακρύνεται. Μια τέτοια κατάσταση οδηγεί στην αύξηση της πυκνότητας (μάζας) του αέρα στην επιφάνεια και συνεπώς στην αύξηση της πίεσης, με αποτέλεσμα τη διάλυση του βαρομετρικού χαμηλού. Σχήμα 4.15 Εάν χαμηλά και υψηλά σε ανώτερα στρώματα της ατμόσφαιρας βρίσκονται συνεχώς ακριβώς πάνω από χαμηλά και υψηλά επιφανείας, τότε τα συστήματα επιφανείας γρήγορα θα εξασθενήσουν και θα διαλυθούν (τροποποίηση από Ahrens C. D., Essentials of Meteorology). Ανάλογη εξέλιξη αναμένεται αν πάνω από ένα αντικυκλωνικό σύστημα επιφανείας αναπτύσσεται ένας αντικυκλώνας ανώτερης ατμόσφαιρας (δεξιό τμήμα του Σχήματος 4.15). Στην επιφάνεια οι άνεμοι αποκλίνουν (λόγω τριβής), με αποτέλεσμα να απομακρύνεται μάζα αέρα από το κέντρο. Αν δεν καλυφθεί με κάποιο τρόπο το κενό μάζας, η ατμοσφαιρική πίεση στο κέντρο του αντικυκλώνα μειώνεται και το σύστημα διαλύεται. Για να καλυφθεί το κενό μάζας θα έπρεπε στα ανώτερα στρώματα της ατμόσφαιρας να υπάρχει σύγκλιση των αερίων μαζών που να ωθεί μάζες αέρα προς τα κάτω. Αυτό όμως δεν μπορεί να συμβεί όταν υπάρχει αντικυκλώνας στα ανώτερα στρώματα, καθώς ο αέρας στροβιλίζεται συνεχώς παράλληλα στις ισοϋψείς καμπύλες και γύρω από το κέντρο του υψηλού (εκεί δεν υπάρχει τριβή), χωρίς να υπάρχει ένας μηχανισμός να ωθήσει τον αέρα προς τα κάτω.\n17 Σχήμα 4.16 Σύγκλιση, απόκλιση και κατακόρυφες κινήσεις που συνοδεύονται με βαρομετρικά συστήματα στην επιφάνεια (τροποποίηση από Ahrens C. D, Essentials of Meteorology). Με βάση τα παραπάνω, για να διατηρηθούν ή και να ενισχυθούν αντικυκλωνικά και κυκλωνικά συστήματα επιφανείας, θα πρέπει στα ανώτερα στρώματα της ατμόσφαιρας να πνέουν οι άνεμοι με τέτοιο τρόπο έτσι ώστε να υπάρχουν ζώνες σύγκλισης (convergence) και απόκλισης (divergence) των αερίων μαζών αντίστοιχα. Πρέπει να υπάρχει σύγκλιση πάνω από αντικυκλώνα και απόκλιση πάνω από χαμηλό. Όπως φαίνεται στο Σχήμα 4.16, υπάρχει μία σφήνα υφέσεως στα ανώτερα στρώματα της ατμόσφαιρας. Η σύγκλιση των αερίων μαζών ψηλά οδηγεί σε συσσώρευση αέρα πάνω από το βαρομετρικό υψηλό επιφανείας, ο οποίος ωθείται προς τα κάτω και αναπληρώνει τη μάζα του αέρα στα χαμηλότερα στρώματα, που αποκλίνει. Το αντίθετο ακριβώς συμβαίνει πάνω από το βαρομετρικό χαμηλό επιφανείας. Ο αέρας λόγω σύγκλισης στην επιφάνεια ανέρχεται και αποκλίνει σε μεγαλύτερα ύψη στην ατμόσφαιρα. Για την ενίσχυση του χαμηλού επιφανείας πρέπει η σφήνα υφέσεως να βρίσκεται δυτικά του κέντρου του. Ανάλογος μηχανισμός συνέργειας της ανώτερης ατμόσφαιρας με την επιφάνεια επικρατεί κατά τη φάση δημιουργίας ενός οργανωμένου βαρομετρικού χαμηλού, η οποία ονομάζεται κυκλογένεση. Στη συγκεκριμένη φάση η απόκλιση στην ανώτερη ατμόσφαιρα θα πρέπει να είναι μεγαλύτερη από τη σύγκλιση στην επιφάνεια, με αποτέλεσμα περισσότερος αέρας να ανέλθει από τα κατώτερα στρώματα και η επιφανειακή πίεση στο κέντρο του χαμηλού να ελαττώνεται. Αυτός είναι και ο λόγος για τον οποίο τα κέντρα των οργανωμένων βαρομετρικών χαμηλών βρίσκονται μπροστά από τις σφήνες υφέσεως στην ανώτερη ατμόσφαιρα (Σχήμα 4.17). Αντίθετα, όταν η απόκλιση στην ανώτερη ατμόσφαιρα είναι μικρότερη από την επιφανειακή σύγκλιση τότε περιορίζονται οι ανοδικές κινήσεις αερίων μαζών, με αποτέλεσμα η επιφανειακή πίεση να αυξάνει και η ύφεση να εξασθενεί (κυκλόλυση). Σχήμα 4.17 Αναπαράσταση της διαδικασίας κυκλογένεσης και κυκλόλυσης (τροποποίηση από Ahrens C. D., Essentials of Meteorology).\n18 4.4. Μηχανισμός Δημιουργίας Νεφών και Καταιγίδων Η νέφωση αποτελεί το πιο ευδιάκριτο χαρακτηριστικό της Γης, όταν την παρατηρεί κανείς από το διάστημα. Ανά πάσα στιγμή περίπου η μισή επιφάνειά της καλύπτεται από νέφη, που φθάνουν μερικές φορές σε ύψη μέχρι και στα 20 km. Σύμφωνα με τον Διεθνή Άτλαντα Νεφών ως νέφη χαρακτηρίζονται: οι «Ορατές συσσωρεύσεις μικρών σωματιδίων υγρού νερού ή πάγου στην ελεύθερη ατμόσφαιρα» (International Cloud Atlas, 1956). Είναι, δηλαδή, οι ορατοί ατμοσφαιρικοί σχηματισμοί που αιωρούνται στην ατμόσφαιρα και αποτελούνται από υδροσταγόνες, παγοκρυστάλλους ή και από συνδυασμό τους. Τα νέφη επηρεάζουν με διάφορους τρόπους την ατμοσφαιρική κατάσταση στο σύνολό της. Διαδραματίζουν σημαντικό ρόλο στο παγκόσμιο ισοζύγιο του νερού, στη γενική κυκλοφορία της ατμόσφαιρας και εν γένει στη διαμόρφωση του παγκόσμιου κλίματος. Συμμετέχουν στην απορρόφηση και ανάκλαση της ηλιακής ακτινοβολίας, τροποποιούν τη θερμοκρασία του αέρα, την ατμοσφαιρική πίεση και το πεδίο του ανέμου, παράγουν κατακρημνίσματα και τέλος συμβάλλουν τόσο στη γρήγορη ανάμειξη κατά την κατακόρυφη διεύθυνση διαφόρων αερίων με τον ατμοσφαιρικό αέρα, όσο και στην απομάκρυνση αερίων και σωματιδίων από αυτόν. Η κατανόηση της γένεσης, της ανάπτυξης και γενικά της συμπεριφοράς των νεφών είναι απαραίτητη σε πολλούς τομείς, με τους οποίους ασχολούνται οι επιστήμες της ατμόσφαιρας. Είναι κοινός τόπος ότι οι σχηματισμοί νερού στην ατμόσφαιρα προέρχονται από τη συμπύκνωση των υδρατμών του ατμοσφαιρικού αέρα. Επομένως, για να σχηματισθούν τα νέφη θα πρέπει ο αέρας να είναι αρκετά υγρός, να δράσει ένας μηχανισμός κατακόρυφων ανοδικών κινήσεων (αστάθεια στην ατμόσφαιρα, μέτωπα, επίδραση του ανάγλυφου της περιοχής), να υπάρχουν πυρήνες συμπύκνωσης (condensation nuclei) και τέλος να έχει αναπτυχθεί μια διαδικασία ψύξης (cooling process). Καθοριστική επίσης παράμετρος για τον κύκλο ζωής ενός νέφους αποτελεί η θερμοκρασία της αέριας μάζας και η διαφορά θερμοκρασίας σε σχέση με αυτήν του περιβάλλοντος. Οι καταιγίδες είναι ένα από τα πιο σημαντικά φαινόμενα μέσης κλίμακας ( km έκταση). Οι μηχανισμοί που οδηγούν στην ανάπτυξή τους είναι ανάλογοι με τους μηχανισμούς με τους οποίους σχηματίζονται τα νέφη και διακρίνονται σε δύο κατηγορίες: στις δυναμικές και στις καταιγίδες αέριας μάζας. Εάν η ανύψωση του αέρα και η ανάπτυξη των νεφών οφείλεται σε κάποιο δυναμικό αίτιο, εάν δηλαδή είναι μία μετωπική επιφάνεια ή κάποιος ορεινός όγκος, τότε οι δυναμικές καταιγίδες χαρακτηρίζονται σαν μετωπικές ή ορεογραφικές αντίστοιχα. Εκτός από τα δυναμικά αίτια, καταιγίδες αναπτύσσονται και λόγω της έντονης θέρμανσης των αερίων μαζών από την επιφάνεια του εδάφους. Συνέπεια της θέρμανσης είναι η έναρξη ανοδικών κινήσεων, η σύγκλιση αέριων μαζών, η πτώση της ατμοσφαιρικής πίεσης στην επιφάνεια του εδάφους και η αύξηση της κατακόρυφης θερμοβαθμίδας. Οι καταιγίδες αυτού του τύπου χαρακτηρίζονται σαν καταιγίδες αέριας μάζας και εκδηλώνονται κατά τις μεσημβρινές και πρώτες απογευματινές ώρες, όταν σημειώνονται οι υψηλότερες θερμοκρασίες στην επιφάνεια του εδάφους Μικροφυσικές Διεργασίες στα Θερμά Νέφη Σύμφωνα με τα παραπάνω, η ψύξη του αέρα κατά την ανύψωση του, όταν υπάρχει επαρκής ποσότητα υγρασίας, μπορεί να προκαλέσει την συμπύκνωση των υδρατμών σε λεπτά νεφοσταγονίδια ή μικρούς παγοκρυστάλλους (ανάλογα με την επικρατούσα θερμοκρασία). Πολλές φορές, λόγω απελευθέρωσης λανθάνουσας θερμότητας συμπύκνωσης, παρατηρείται επιτάχυνση της κίνησης του αέρα προς το επίπεδο συμπύκνωσης, ενώ η αύξηση της υγρασίας του αέρα μειώνει το ύψος, που απαιτείται για να γίνει η έναρξη της συμπύκνωσης. Το επίπεδο στο οποίο αρχίζει η συμπύκνωση είναι εκείνο στο οποίο η θερμοκρασία της ανερχόμενης αέριας μάζας εξισώνεται με το σημείο δρόσου και ονομάζεται LCL (Lifted Condensation Level). Στο ύψος αυτού του επιπέδου οριοθετείται και η βάση του νέφους. Περισσότερα στοιχεία για το LCL δίνονται στην Παράγραφο Σημαντικό στάδιο για την υγροποίηση των υδρατμών στα νέφη αποτελεί μια διεργασία γνωστή ως πυρηνοποίηση (nucleation process), κατά την οποία τα μόρια του νερού διατάσσονται στην ατμόσφαιρα πιο οργανωμένα, όταν ο αέρας γίνει υπέρκορος ως προς το νερό κατά την άνοδο και την αδιαβατική ψύξη του. Επειδή η υγροποίηση απαιτεί τη δημιουργία διεπιφάνειας μεταξύ της υγρής και της αέριας φάσης, είναι\n19 απαραίτητη η ύπαρξη υγροσκοπικών αερολυμάτων. Αυτά λειτουργούν ως πυρήνες συμπύκνωσης (condensation nuclei) γύρω από τους οποίους συμπυκνώνονται οι υδρατμοί μετά την ψύξη τους. Με τη συγκεκριμένη διαδικασία σχηματίζονται στοιχειώδεις υδροσταγόνες (Μαυροματίδης, 2003). Όταν ο πυρήνας αποτελείται από μόρια νερού, η υγροποίηση συμβαίνει με συνένωση μορίων νερού σε υγρή φάση μετά από τυχαίες συγκρούσεις. Αυτή η διεργασία, που καλείται ομογενής πυρηνοποίηση, έχει μεγάλες ενεργειακές απαιτήσεις και πραγματοποιείται πολύ δύσκολα. Στην ουσία είναι πολύ σπάνιο φαινόμενο, διότι για να συμβεί πρέπει να υπάρξει υπερκορεσμός στην ατμόσφαιρα σε μεγάλο βαθμό ( %) σε συνδυασμό με πολύ χαμηλές θερμοκρασίες (μικρότερες από 36 C), ενώ στα φυσιολογικά νέφη ο υπερκορεσμός σπάνια υπερβαίνει το 1% (Wallace and Hobbs, 2006). Σύμφωνα με τους Pruppacher and Klett (1997) ομογενής πυρηνοποίηση υδροσταγόνων από υπερκορεσμένους υδρατμούς μπορεί να πραγματοποιηθεί μόνο στο εργαστήριο και δεν είναι δυνατόν να συμβεί στην ατμόσφαιρα. Αντίθετα, ευνοείται η διαδικασία που είναι γνωστή ως ετερογενής πυρηνοποίηση και αφορά διεργασίες κατά τις οποίες ο πυρήνας έχει διαφορετική προέλευση, όπως: σκόνη, προϊόντα καύσης, κρύσταλλοι άλατος. Το μικρότερο σωματίδιο, που μπορεί να παρατηρηθεί χωρίς ιδιαίτερα όργανα σε ένα νέφος, είναι μία υδροσταγόνα ή ένας κρύσταλλος πάγου (π.χ. νιφάδα χιονιού). Για να φθάσει μία υδροσταγόνα σε μεγέθη κατακρημνίσιμα, έτσι ώστε να προκληθεί ϋετός, θα πρέπει να αυξηθεί το μέγεθος των αρχικών σταγονιδίων σε πολύ μεγάλο βαθμό. Η τελική διάμετρος μπορεί να φθάσει να είναι ίσως και 10 6 φορές μεγαλύτερη από την αρχική διάμετρο (0,1 μm περίπου). Αυτή η διαδικασία μπορεί να είναι αργή, μπορεί όμως να είναι και εξαιρετικά σύντομη, ανάλογα με τον τύπο του νέφους. Έχει αναφερθεί ότι για το σχηματισμό υδροσταγόνων σε νέφη κατακόρυφης ανάπτυξης απαιτείται χρόνος μικρότερος ενδεχομένως και από 10 λεπτά της ώρας. Οι υδροσταγόνες αρχίζουν να πέφτουν όταν οι δυνάμεις βαρύτητας υπερνικήσουν την αιώρηση που δημιουργεί η τυρβώδης διάχυση. Η πτώση των υδροσταγόνων γίνεται με επιτάχυνση που συνεχώς μειώνεται, λόγω της αντίστασης του αέρα. Όταν η επιτάχυνση μηδενισθεί, τότε οι υδροσταγόνες αποκτούν σταθερή οριακή ταχύτητα, γνωστή σαν οριακή ταχύτητα πτώσης (terminal fall velocity). Στην πραγματικότητα αυτή η ταχύτητα είναι αμελητέα για σταγόνες με ακτίνα μικρότερη από 0,1 mm, η οποία θεωρείται και το κατώφλι για να πέσει μια υδροσταγόνα στη γη σαν κατακρήμνισμα (Pruppacher and Klett, 1997). Και στις δύο κατηγορίες υδροσταγόνων (ψιχάλα/drizzle και σταγόνες βροχής/rain droplets) η ταχύτητα πτώσης είναι συνάρτηση της ακτίνας τους. Ο βασικός μηχανισμός αύξησης του μεγέθους των υδροσταγόνων είναι ο μηχανισμός της σύμφυσης των νεφοσταγονιδίων (coalescence process). Ο συγκεκριμένος μηχανισμός βασίζεται στον σχηματισμό μιας μόνο υγρής σταγόνας από την ένωση δύο ή περισσότερων σταγόνων που συγκρούονται μεταξύ τους (collision). Οι σταγόνες του νέφους, που έχουν λίγο μεγαλύτερη ταχύτητα πτώσης από τον μέσο όρο, συγκρούονται με μικρότερες σταγόνες που βρίσκονται στο δρόμο τους και συνενώνονται, αυξάνοντας έτσι το μέγεθος τους. Η διεργασία πραγματοποιείται στα θερμά νέφη, όπου με τις συγκρούσεις μεταξύ των νεφοσταγονιδίων επιτυγχάνεται η αύξηση της μάζας τους σε μεγέθη κατακρημνίσιμα. Κατά τον Johnson (1993) η διαδικασία αύξησης του μεγέθους των υδροσταγόνων με συλλογή άλλων και συνένωση μεταξύ τους (collision coalescence) γίνεται σε δύο στάδια. Κατά το πρώτο στάδιο δημιουργούνται εμβρυακές σταγόνες σε μεγέθη κατάλληλα για να αρχίσει η συνένωση (ακτίνες > 20 μm). Κατά το δεύτερο στάδιο γίνεται η ανάπτυξη των σταγόνων σε μεγέθη ικανά για να προκληθεί υετός, γεγονός βέβαια που εξαρτάται και από παράγοντες του περιβάλλοντος. Διακρίνονται δύο θεωρητικά μοντέλα συλλογής: η συνεχής συλλογή και η τυχαία συλλογή. Η δυνατότητα για σύγκρουση εξαρτάται από τη σχετική ροή του αέρα γύρω από τη σταγόνα που πέφτει. Τα μικρότερα σωματίδια μπορεί να βγουν έξω από τη διαδρομή μεγαλύτερων σωματιδίων (δραστικότητα σύγκρουσης < 1), ενώ μικρά σωματίδια που δεν είναι ακριβώς μέσα στη διαδρομή των μεγαλύτερων σωματιδίων μπορεί να ωθηθούν προς την τροχιά τους και να συγκρουσθούν (δραστικότητα σύγκρουσης > 1). Στο παρακάτω σχήμα (Σχήμα 4.18α) φαίνεται μια σταγόνα ακτίνας r 1 (σταγόνα συλλέκτης) που πλησιάζει μια σταγόνα μικρότερης ακτίνας r 2. Καθώς η σταγόνα συλλέκτης πλησιάζει τη μικρότερη, αυτή τείνει να ακολουθήσει τις ρευματογραμμές γύρω από τον συλλέκτη και ως εκ τούτου υπάρχει περίπτωση να αποφευχθεί η σύγκρουση. Η παράμετρος y αναπαριστά τη μέγιστη (κρίσιμη) απόσταση για να υπάρξει σύγκρουση και είναι η απόσταση μεταξύ του κέντρου του μικρού νεφοσταγονιδίου και της κατακόρυφης, που περνά από το κέντρο της σταγόνας συλλέκτη (η μέτρηση γίνεται όταν οι δύο σταγόνες βρίσκονται σε μεγάλη απόσταση). Αν η απόσταση είναι μικρότερη ή ίση με το y τότε συμβαίνει σύγκρουση και συλλογή της μικρότερης σταγόνας από τη μεγαλύτερη. Φυσικά, συμβαίνει το αντίθετο όταν η απόσταση των δύο κέντρων υπερβαίνει την απόσταση y.\nΓΕΝΙΚΗ ΚΑΙ ΥΝΑΜΙΚΗ ΜΕΤΕΩΡΟΛΟΓΙΑ Κεφ. 6: Ατµοσφαιρικές ιαταραχές ρ. Ιωάννης Πυθαρούλης Θερµές ευχαριστίες στους: Επ. Καθ. Π. Ζάνη Μεταπτ. Φοιτητή Χ. Ντόγρα Μεταπτ. Φοιτητή Σ. Κέππα Τοµέαςοµέας Μετεωρολογίας


eviasports 25 Ιανουαρίου 2022 23 Ιανουαρίου 2022 0108\nΙσοπαλία είχαμε στο παιχνίδι μεταξύ των ομάδων Όλυμπος Γυμνού/Ταμυναϊκός και Αυλωνάρι/Κονίστρες, για την έκτη αγωνιστική του τέταρτου ομίλου του πρωταθλήματος παίδων ‘Γκάβαλης Γεώργιος’ της ΕΠΣΕ.\nΟ Σολάκου άνοιξε το σκορ για τους γηπεδούχους στο 18′ και ο Πίγκος ισοφάρισε για τους φιλοξενούμενους στο 24′ Στο 38′ Σασβάνης έδωσε και πάλι το προβάδισμα στην ομάδα Όλυμπος Γυμνού/Ταμυναϊκός και στο 42′ η ομάδα Αυλωνάρι/Κονίστρες ισοφάρισε και πάλι με γκολ του Ντάικο, ο οποίος σημείωσε και το επόμενο γκολ του αγώνα, κάνοντας το 2-3. Ένα λεπτό πριν τη λήξη ο Γιοβανάκης σκόραρε για τους γηπεδούχους, διαμορφώνοντας το τελικό 3-3.\nΓΚΟΛ: 18′ Σολάκου, 38′ Σασβάνης, 69′ Γιοβανάκης-24′ Πίγκος, 42′ & 49′ Ντάικο.\nΌλυμπος Γυμνού/Ταμυναϊκός (Βαγγέλης Σταματούκος): Παρασκευάς, Μπουρνούς, Σολλάκου, Κουσερής, Παντελής, Τσόκος, Α. Παλαιοδήμος, Κ. Παλαιοδήμος, Σασβάνης, Βλάχος, Γιοβανάκης.\nΑυλωνάρι/Κονίστρες (Τάσος Βέκιος): Σατήρης, Καλογήρου, Παπαρήγας, Ντάικο, Χοσαλάρι, Γιαννούλης, Πίγκος, Μολές, Καρτελιάς, Τζίλι, Μπάρδι. (Τσούρτος, Παπαθανασίου).\nΑΟ ΑΥΛΩΝΑΡΙΟΥΑΟ ΚΟΝΙΣΤΡΩΝ ΚΑΙ ΠΕΡΙΧΩΡΩΝΟΛΥΜΠΟΣ ΓΥΜΝΟΥΣΑΝ ΣΗΜΕΡΑΤΑΜΥΝΑΪΚΟΣΦΩΤΟΓΡΑΦΙΕΣ


Επίσκεψη των σπουδαστών της ΣΜΥ στα Μετέωτα – ΤΡΙΚΚΗPress – Τα νέα των Τρικάλων\nΕπίσκεψη των σπουδαστών της ΣΜΥ στα Μετέωτα Reviewed by Momizat on Οκτ 10 . Την Κυριακή 1 Oκτωβρίου πραγματοποιήθηκε, Επίσκεψη - Προσκύνημα των Σπουδαστών Ιης Τάξης της Σχολής στις Ιερές Μονές των Μετεώρων. Σκοπός της επίσκεψης ήταν η Την Κυριακή 1 Oκτωβρίου πραγματοποιήθηκε, Επίσκεψη - Προσκύνημα των Σπουδαστών Ιης Τάξης της Σχολής στις Ιερές Μονές των Μετεώρων. Σκοπός της επίσκεψης ήταν η Rating: 0\nΔημοσιεύτηκε στις: 10 Οκτωβρίου, 2017 στην κατηγορία: Ν. ΤΡΙΚΑΛΩΝ | σχόλια : 0\nΤην Κυριακή 1 Oκτωβρίου πραγματοποιήθηκε, Επίσκεψη – Προσκύνημα των Σπουδαστών Ιης Τάξης της Σχολής στις Ιερές Μονές των Μετεώρων.


Μειωμένη η επιβατική κίνηση το 2013 στο «Ελ. Βενιζέλος» - Λογιστικές, Φορολογικές Υπηρεσίες - Λογιστής Γαλάτσι\nΜειωμένη η επιβατική κίνηση το 2013 στο «Ελ. Βενιζέλος»\nΕιδικότερα, ο μήνας Δεκέμβριος ήταν ο τρίτος συνεχόμενος μήνας που η επιβατική κίνηση του ΔΑΑ σημείωσε άνοδο αλλά ήταν και ο μόνος μήνας με την μεγαλύτερη αύξηση κατά 4,6%, έναντι 0,7% τον Νοέμβριο και 1,3% τον Οκτώβριο. Τον Δεκέμβριο σημειώθηκε οριακά αυξημένη κίνηση εσωτερικού κατά 0,6% (280.473 αντί 278.848) και αισθητά αυξημένη κίνηση εξωτερικού κατά 6,8% (552.090 αντί 516.811). Η θετική αυτή εξέλιξη, αποδίδεται κυρίως στην σημαντική άνοδο των διεθνών επιβατών κατά 6,8% που είναι και το υψηλότερο ποσοστό αύξησης που παρατηρήθηκε κατά τη διάρκεια του έτους.\nΒρίσκεστε εδώ: Αρχική Επιχειρείν Επιχειρηματικά Νέα Μειωμένη η επιβατική κίνηση το 2013 στο «Ελ. Βενιζέλος»


ΕΛΛΗΝΙΚΗ ΝΑΥΣ: 10/23/15\nΠως προέκυψε η πλανεμένη φράση «πίστευε και μή ερεύνα»; Αναφέρεται στο Ευαγγέλιο ή σε κάποιο άλλο ιερό Κείμενο;\nΔεν θα γίνει η Ελλάδα κέντρο διερχομένων\nΌπως αναφέρει δημοσίευμα του Γερμανικού οικονομικού περιοδικού WirtschaftsWoche, η Γερμανία προτείνει την μείωση των οικονομικών της απαιτήσεων από την Ελλάδα με αντάλλαγμα το να παραμείνουν στην χώρα μας περισσότεροι πρόσφυγες. Σύμφωνα με πηγές της Γερμανικής κυβέρνησης που επικαλείται το περιοδικό, το Βερολίνο είναι διατεθειμένο να βοηθήσει οικονομικά την Ελλάδα αν συμφωνήσει να αυξήσει τη δέσμευσή της στην αντιμετώπιση της προσφυγικής κρίσης.\n«Η απόλυτη προτεραιότητά μας είναι πλέον να παραμείνουν στην Ελλάδα περισσότεροι πρόσφυγες» επισημαίνουν οι πηγές αυτές, τονίζοντας πως προκειμένου να επιτευχθεί αυτό μπορούν άλλες απαιτήσεις, όπως η επιμονή στους όρους του προγράμματος, να μπουν σε δεύτερη μοίρα.\n26 τραπεζίτες στη φυλακή Η Ισλανδία μόλις καταδίκασε τον 26ο τραπεζίτη της σε φυλάκιση για το ρόλο που έπαιξε στην κρίση του 2008\nΣχόλιο Κrostandis. Στην Ελλάδα τι γίνετε φίλοι μου καλοί? Δυστυχώς το αυτονόητο έγινε πόθος μακρινός και ονειρεμένος !!\nΑναρτήθηκε από Krostandis Voyager στις 16:50 Δεν υπάρχουν σχόλια:\nΠαρακλητικός Κανών Τιμίου Σταυρού\nΠαρακλητικός κανόνας στον Τίμιο και Ζωοποιό Σταυρό,\nσύντομος , άνευ ιερέως ψαλλόμενος από τις μοναχές του\nΚοινοβίου των Παμμεγίστων Ταξιαρχών Πηλίου\nΟ προφητικός λόγος του Κωστή Παλαμά. Το ξανθό έθνος των μύθων, των θρύλων και των Προφητειών!\nΑν ο καθένας από μας δεν αλλάξει εσωτερικά, όσες κρίσεις και Σωτήρες και αν έρθουν, σωστό κράτος δεν θα χτίσουμε ποτέ.\nΗ Ελληνορθόδοξη ταυτότητά μας είναι η μόνη μας ελπίδα.\nΕρμηνεία στην Επιστολή του Αγίου Ιακώβου (mp3) -π. Αθανάσιος Μυτιληναίος\nΕρμηνεία στην Επιστολή του Αγίου Ιακώβου (mp3)\nΓράφει ο μακαριστός μον. Μωυσής, Αγιορείτης\nΠως προέκυψε η πλανεμένη φράση «πίστευε και μή ερε...\n26 τραπεζίτες στη φυλακή Η Ισλανδία μόλις καταδίκα...\nΕρμηνεία στην Επιστολή του Αγίου Ιακώβου (mp3) -π....


Τέλη κυκλοφορίας 2020: Παράταση για την πληρωμή ανακοίνωσε το υπ. Οικονομικών - Ειδησεις | RED LINE\nRED LINE › Ελλαδα › Ειδησεις › Τέλη κυκλοφορίας 2020: Παράταση για την πληρωμή ανακοίνωσε το υπ. Οικονομικών\nΤέλη κυκλοφορίας 2020: Παράταση για την πληρωμή ανακοίνωσε το υπ. Οικονομικών\n2019-12-31 14:34:18 EET\nΠαράταση για τα τέλη κυκλοφορίας 2020 ανακοίνωσε το υπουργείο Οικονομικών. Μέχρι την Τετάρτη 15 Ιανουαρίου 2020 θα μπορεί να γίνει η πληρωμή τους.\nΤα τέλη κυκλοφορίας 2020 θα μπορούν να πληρώσουν οι ιδιοκτήτες οχημάτων μέχρι τις 15 Ιανουαρίου 2020 όπως ανακοίνωσε και επίσημα το υπουργείο Οικονομικών.\n«Το Υπουργείο Οικονομικών, θέλοντας να διευκολύνει τους πολίτες και να δώσει σε όλους τη δυνατότητα να εκπληρώσουν τις υποχρεώσεις τους, παρατείνει την προθεσμία για την καταβολή των τελών κυκλοφορίας καθώς και για τη θέση των οχημάτων σε εκούσια ακινησία, έως τη Τετάρτη 15 Ιανουαρίου 2020», ανέφερε το ΥΠΟΙΚ.\nΤο υπουργείο υπογράμμισε ότι δεν θα δοθεί νέα παράταση στα τέλη κυκλοφορίας και όσοι δεν πληρώσουν μέχρι τις 15 Ιανουαρίου θα βρεθούν αντιμέτωποι με πρόστιμα.\n«Πρέπει να καταστεί σαφές και ξεκάθαρο σε όλους ότι δεν πρόκειται να δοθεί νέα παράταση. Μετά την παρέλευση της συγκεκριμένης προθεσμίας, κάθε πληρωμή θα θεωρείται εκπρόθεσμη και θα επιβαρύνεται με πρόστιμο», αναφέρει το υπουργείο.\nΤα πρόστιμα για τα τέλη κυκλοφορίας 2020\nΌσοι ιδιοκτήτες οχημάτων δεν πληρώσουν εμπρόθεσμα τα τέλη κυκλοφορίας 2020, θα επιβαρυνθούν με επιπλέον πρόστιμο πέραν του ποσού για τα τέλη.\nΤο πρόστιμο είναι:\nΗ πληρωμή για τα τέλη κυκλοφορίας 2020 μπορεί να γίνει με τον κωδικό πληρωμής που οι ιδιοκτήτες οχημάτων θα βρουν στο ειδοποιητήριο από την ιστοσελίδα της ΑΑΔΕ.


To Gladiator, όπως φαίνεται και από τον χαρακτηρισμό DCT είναι ένα καλώδιο του οποίο έχει υποστεί κρυογονική επεξεργασία. Χρησιμοποιεί μονόκλωνους επάργυρους αγωγούς από χαλκό και διηλεκτρικό από ελαστομερές υλικό με βάση τη σιλικόνη (silicone rubber). Το καλώδιο είναι μετρίως εύκαμπτο και αυτό που είχαμε στη διάθεσή μας ήταν τερματισμένο με καλής ποιότητας βύσματα 4mm. Το προς δοκιμή δείγμα είχε μήκος 3.07m.\nH αντίσταση dc του Polar Gladiator είναι από τις χαμηλότερες της δοκιμής (0.007Ω/m) και η χωρητικότητά του αρκετά κάτω από τον μέσο όρο (0.63pF/m, 10kHz) ενώ η αυτεπαγωγή του κινήθηκε πολύ κοντά στο μέσο όρο (0.324μH/m). Λίγο πάνω από τον μέσο όρο της δοκιμής μετρήθηκε επίσης και η διακύμανση της σύνθετης αντίστασης του καλωδίου (0.213Ω). Αντιθέτως, η διακύμανση της ενεργού αντίστασης σε συνάρτηση με την συχνότητα ήταν αρκετά πάνω από τον μέσο όρο (48.6%) δείγμα ενός αρκετά ισχυρού επιδερμικού φαινομένου. Η συνολική αυτεπαγωγή του καλωδίου μετρήθηκε στα 2μH περίπου (πολύ κοντά στον μέσο όρο της δοκιμής) ενώ η συνολική χωρητικότητα ήταν αρκετά χαμηλή (194pF) και οι απώλειες στο διηλεκτρικό πολύ χαμηλές με το DF (Dissipation Factor) να βρίσκεται κοντά στο 0.002.\nΗ σάρωση στις υψηλές συχνότητες αποκάλυψε έναν συντονισμό πολύ κοντά στον μέσο όρο της δοκιμής χωρίς φορτίο (6.05MHz) με την τιμή να πέφτει, επίσης πολύ κοντά στον μέσο όρο, στα 660kHz όταν το καλώδιο μετρήθηκε υπό φορτίο.\nΗ χρήση του καλωδίου με τον ενισχυτή solid state επέφερε μια μέγιστη απόκλιση κοντά στα 0.05dB σε σχέση με την απλή γεφύρωση, τιμή αρκετά κάτω από τον μέσο όρο της δοκιμής ενώ με το λαμπάτο στάδιο εξόδου, το καλώδιο συμπεριφέρθηκε, επίσης, καλά με τιμή μέγιστης διακύμανσης κοντά στο 0.07dB, ελάχιστα μεγαλύτερη του μέσου όρου.\nΗ παραμόρφωση του ημιαγωγικού σταδίου εξόδου με το Polar Gladiator εμφανίστηκε χαμηλότερη σε σχέση με αυτήν που μετρήθηκε με τη γεφύρωση και πολύ κοντά στον μέσο όρο της δοκιμής (0.022%), ενώ στην περίπτωση του σταδίου εξόδου με λυχνίες η παραμόρφωση ήταν, συγκριτικά υψηλότερη σε σχέση με την γεφύρωση, στο 2.285% και ήταν η υψηλότερη που μετρήσαμε.\nΗ γενική εντύπωση που αποκομίσαμε από το σύστημα με τον Parasound HCA-1000 ήταν αυτή της πολύ καλής στερεοφωνικής εικόνας, της σωστής αναλογίας στην μεσαία περιοχή και μιας αυστηρότητας στα ρυθμικά μέρη.\nΠέραν της αυστηρότητας αυτής, η οποία θα βρει πολλούς θαυμαστές μεταξύ των audiophiles, η περιοχή των χαμηλών συχνοτήτων αποδόθηκε με καλή έκταση και όγκο και το σύστημα δεν είχε ιδιαίτερο πρόβλημα να γεμίσει τον χώρο με τρόπο επιβλητικό και ευχάριστο. Η μεσαία περιοχή χαρακτηρίζεται από καλές δυνατότητες ανάλυσης, έχει μια ελάχιστα υποτονική αίσθηση (όντας ελάχιστα πίσω) αλλά οι διάφορες λεπτομέρειες είναι παρούσες και το τελικό αποτέλεσμα είναι η εντύπωση της διαύγειας και της ακρίβειας. Το σύστημα ακούστηκε φωτεινό, ευχάριστο και με αρμονικό πλούτο στην περιοχή των υψηλών συχνοτήτων, γνωρίσματα στα οποία θα πρέπει να προσθέσει κανείς και τα πολύ καλά χρονικά χαρακτηριστικά που φαίνεται να υπάρχουν, κυρίως στα μέτωπα και την απόσβεση.\nΤο Polar Gladiator συνοδεύτηκε από το αντίστοιχο καλώδιο interconnect (Illusion DCT). Συγκριτικά με το interconnect αναφοράς, ο ήχος του συστήματος βελτιώθηκε οριακά, στην περιοχή των πολύ χαμηλών συχνοτήτων, όπου πήραμε λίγο καλύτερη έκταση και όγκο, με καλύτερο όγκο στα ρυθμικά μέρη, καθώς και ψηλά, όπου το σύστημα φάνηκε να κερδίζει σε αρμονικό πλούτο και να γίνεται, συνολικά πιο ευχάριστο.\nΜε τον Cayin A-100T, οι διαφορές που πήραμε σε σχέση με το βασικό καλώδιο αναφοράς δεν ήταν τόσο μεγάλες σε σχέση με άλλα καλώδια. Παρ' όλα αυτά υπήρξε βελτίωση σε όλους τους τομείς. Το σύστημα ακούστηκε εκτεταμένο και λεπτομερές χαμηλά, λίγο εμφατικό, με ήπιες τάσεις υπερβολής και με ογκώδη, ευχάριστα ρυθμικά μέρη. Η μεσαία περιοχή κέρδισε σε λεπτομέρεια και αίσθηση και το τελικό αποτέλεσμα ήταν ευχάριστο με αίσθηση διαύγειας και παρουσίας. Η περιοχή των υψηλών συχνοτήτων ακούστηκε γρήγορη, με μέτριο σώμα και ελαφρώς βιαστικές αποσβέσεις και, ενώ υπήρξε σαφής βελτίωση σε σχέση με το καλώδιο αναφοράς, χαρακτηρίστηκε μάλλον από μια ξηρότητα σε ότι αφορά τον αρμονικό πλούτο.\nΤο Polar Gladiator βελτίωσε σημαντικά τόσο τον ήχο του συστήματος με τον ημιαγωγικό ενισχυτή όσο και αυτόν του συστήματος με τον λαμπάτο (αν και στην δεύτερη περίπτωση η θετική επίδρασή του ήταν λίγο μικρότερη). Τα βασικά χαρακτηριστικά του ήταν η ισορροπημένη μεσαία περιοχή, η καλή στερεοφωνική εικόνα και μια κάποια αυστηρότητα στην περιγραφή των ρυθμικών μερών.\ninfo: Future Days Audio, τηλ.: 210-642.9015, http://www.blackrhodium.co.uk/


Τελεσίγραφο Πλεύρη σε ανεμβολίαστους υγειονομικούς – Τι είπε για τα μέτρα - Simerinos.gr\nΤελεσίγραφο Πλεύρη σε ανεμβολίαστους υγειονομικούς – Τι είπε για τα μέτρα\n«Τελεσίγραφο» έστειλε ο υπουργός Υγείας, Θάνος Πλεύρης, στους ανεμβολίαστους υγειονομικούς αναφέροντας πως όσοι δεν έχουν εμβολιαστεί καθόλου θα δουν την πόρτα της εξόδου από το ΕΣΥ.\nΟ υπουργός Υγείας τόνισε πως σύντομα θα ξεκινήσει η συζήτηση ώστε να γίνει μόνιμη διαδικασία του εμβολιασμού στους υγειονομικούς, πράγμα που σημαίνει πως αν ισχύσει αυτό το πρωτόκολλο, οι ανεμβολίαστοι υγειονομικοί θα μείνουν εκτός υπηρεσίας.\n«Μέχρι τέλος Μαρτίου θα υπάρξει μία γενική ρύθμιση για το αν θα παραμείνουν στο σύστημα. Όσον αφορά την συμπληρωματική δόση αυτή δεν σχετίζεται με την αναστολή εργασίας», είπε.\n«Από εδώ και στο εξής πρέπει πλέον να οδηγούμαστε στην πλήρη αποκλιμάκωση των μέτρων γιατί η Όμικρον έχει μικρότερη νοσηρότητα από τη Δέλτα αλλά και γιατί είναι τέτοια η μεταδοτικότητά της που ό, τι μέτρα και να πάρουμε δεν μπορούμε να την περιορίσουμε», ανέφερε ο υπουργός Υγείας, Θάνος Πλεύρης.\nΜιλώντας στον ΣΚΑΪ, ο υπουργός Υγείας ανέφερε πως χώρα μας τα μέτρα είναι αρκετά ήπια και αυτά που έχουν παραμείνει προς συζήτηση στην πραγματικότητα είναι τα γήπεδα και η διασκέδαση.\n«Πιστεύω πως τα μέτρα θα επαναξιολογούνται εβδομάδα με την εβδομάδα. Όσο φαίνεται μία σταθεροποίηση, πηγαίνουμε και σε αποκλιμάκωση. Η πρόθεση μας είναι να αποκλιμακώνονται μέτρα και να μένουν τα απολύτως απαραίτητα».\nΠροηγούμενο άρθροΥΠΕΝ: Επιδοτήσεις για αγορά ηλεκτρικών συσκευών και Ι.Χ. – Πώς θα γίνουν\nΕπόμενο άρθροΟλυμπιακός: Και τώρα πιάστε τον


Δεκαπενταύγουστος- Πάσχα του καλοκαιριού. 3ήμερες εκδηλώσεις στους Τοξότες του Δήμου Τοπείρου - Xanthinews - Νέα, Ειδήσεις, Εκδηλώσεις στην Ξάνθη Xanthinews – Νέα, Ειδήσεις, Εκδηλώσεις στην Ξάνθη\nΔεκαπενταύγουστος- Πάσχα του καλοκαιριού. 3ήμερες εκδηλώσεις στους Τοξότες του Δήμου Τοπείρου\nΑυγούστου 18th, 2015 Σταύρος Καρυπίδης Παραπολιτικά, Τελευταία Νέα comments\nΟ Πολιτιστικός- Φυσιολατρικός Σύλλογος Τοξοτών του Δήμου Τοπείρου διοργάνωσε 3ήμερες εκδηλώσεις για τη Γιορτή Της Κοιμήσεως της Θεοτόκου στις 13/14/ και 15 Αυγούστου. Την Πέμπτη 13 Αυγούστου διοργανώθηκε θεατρική παράσταση « Τα καινούργια ρούχα του Βασιλιά » σε σκηνοθεσία του Κώστα Λειβαδίτη από το Θέατρο ΑΝΑΤΟΛΙΚΑ ΤΟΥ ΝΕΣΤΟΥ.\nΤην Παρασκευή 14 Αυγούστου ο Πολιτιστικός Φυσιολατρικός σύλλογος Τοξοτών διοργάνωσε έκθεση φωτογραφιών από τα χρόνια της προσφυγιάς αλλά και των νεοτέρων χρόνων και τα μέλη του συλλόγου παρουσίασαν παραδοσιακές γεύσεις στο Πνευματικό κέντρο Τοξοτών.\nΤο Σάββατο ανήμερα της Παναγίας μετά την δοξολογία προσφέρθηκε φαγητό από σφάγια ταμένα στην Παναγία και το απόγευμα έγινε λιτανεία και περιφορά της Ιερής εικόνας της Κοιμήσεως της Θεοτόκου στον χωριό, χοροστατούντος του σεβασμιότατου Μητροπολίτη Ξάνθης και περιθεωρίου κ.κ. Παντελεήμονα και παρουσία του Δημάρχου Τοπείρου κ. Θωμά Μίχογλου, του Στρατηγού Δκτή του ΔΣΣ κ.κ. Μαυράκη Ιωησήφ, του Δκτή του Α.Τ. Γενισέας κ. Μαστροστέργιου Χρήστου, της Προέδρου του Δημοτικού Συμβουλίου του Δήμου Τοπείρου κ. Ελένης Πολυχρονιάδου, του Προέδρου του ΤΔ Τοξοτών κ. Νιναχίδη Χαράλμπου του Προέδρου του ΠΑΠ Τοπείρου κ. Σπυριδόπουλο Χαράλαμπου, και πλήθος κόσμου.\nΑκολούθησαν χορευτικές εκδηλώσεις από το χορευτικό συγκρότημα της Πολιτιστικής στέγης Ν. Ερασμίου «Γεώργιος Βιζυηνός» και από το Ποντιακό χορευτικό συγκρότημα του Συλλόγου Τοξοτών.\nNext article Δεν μπορεί να κάνει τίποτε η κυβέρνηση για την ανεπάρκεια του σήματος της DIGEA στην ορεινή Ξάνθη\nPrevious article Εκτεταμένη πολιτική δράση της Τ.Ο. Χρυσής Αυγής Ξάνθης


Παναθηναϊκός: Τα δεδομένα με Μολίνς - Onsports.gr\nOnsports Team\t18 Μαίου 2018, 08:26\nΠαναθηναϊκός: Τα δεδομένα με Μολίνς\nΟ Γκιγέρμο Μολίνς μετά την ομιλία του Νταμπίζα στους παίκτες μίλησε για πέντε λεπτά με τον νέο τεχνικό διευθυντή του Παναθηναϊκού\nΤο συμβόλαιό του λήγει, ήταν δεδομένη η αποχώρησή του, αλλά χθες μετά τη συνάντηση που είχε μαζί του ο Νταμπίζας φαίνεται, ότι τα δεδομένα ίσως αλλάξουν. Συζητήθηκε το ενδεχόμενο να παραμείνει με μία μικρή μείωση (από 180.000 ευρώ, που είναι τώρα το συμβόλαιό του), αφού είναι το ένα από τα τρία συμβόλαια που λήγουν και μπορούν να ανανεωθούν μόνο τα δύο. Ο Χρήστος Δώνης αναμένεται να ανανεώσει, ενώ η υπόθεση του Λουντ είναι πολύ δύσκολη.\n5 λεπτά πριν ΝΒΑ: Άνοιξε λογαριασμό και στις αποβολές ο Ντόνσιτς (video)\n17 λεπτά πριν ΝΒΑ: Αποθέωση και στο Σικάγο με συγκινητικό βίντεο για τον Ουέιντ (video)\n24 λεπτά πριν Κ. Γιαννακόπουλος: Μιλάει πρώτη φορά για το διαζύγιό του από τη Φ. Ξυλά: Αυτή είναι η αιτία χωρισμού\n29 λεπτά πριν Basket League: Ρίχνονται ξάνα στη «μάχη» στο ΟΑΚΑ


Odysseia.gr - Τζάστιν Τίμπερλεϊκ – Τζέσικα Μπίελ: Eπιβεβαίωσαν τη γέννηση του δεύτερου παιδιού τους\n19 Ιανουαρίου 2021 93 Views\nΗ είδηση έγινε γνωστή αρκετά αργότερα προκαλώντας μάλιστα έκπληξη στους θαυμαστές τους σε όλο τον κόσμο. Πέντε χρόνια μετά τον Σίλας απέκτησαν κι έναν ακόμη γιο, ενώ το διάσημο ζευγάρι είναι παντρεμένο από το 2012.\nΤην περασμένη Κυριακή ο Τζάστιν Τίμπερλεϊκ εμφανίστηκε στην εκπομπή της Έλεν Ντε Τζένερις και επιβεβαίωσε για πρώτη φορά επίσημα ότι το δεύτερο παιδί τους ήρθε στον κόσμο το 2020.\n«Το όνομά του είναι Phineas και είναι φοβερός και τόσο γλυκός και κανείς δεν κοιμάται», είπε ο Τζάστιν Τίμπερλεϊκ.\n«Αλλά είμαστε ενθουσιασμένοι. Είμαστε ενθουσιασμένοι και δεν θα μπορούσαμε να είμαστε πιο ευτυχισμένοι. Είμαστε ευγνώμονες».\nΌταν η παρουσιάστρια τον ρώτησε αν είναι διαφορετικό να είναι γονείς δύο παιδιών αντί ενός, απάντησε:\n«Δεν βλέπουμε πια ο ένας τον άλλο» είπε ενώ συμπλήρωσε:\n«Είναι πολύ διασκεδαστικό αλλά πιστεύω ότι πλέον μπαίνεις από τη φάση της άμυνας στην επίθεση πολύ γρήγορα. Είναι κάπως σαν ‘Πάρε το ένα μωρό, θα πάρω το άλλο».\nΟ διάσημος σταρ αποκάλυψε ακόμα πως ο πρωτότοκος είναι πολύ χαρούμενος με τον ρόλο του μεγάλου αδερφού.\nΠροηγουμενο αρθρο Ματθίλδη Μαγγίρα: Αποκάλυψε το bullying που δέχτηκε η κόρη της


Μιλώντας στην ολομέλεια της Βουλής, ο αρχηγός της αξιωματικής αντιπολίτευσης αναφέρθηκε στην «υπεράνθρωπη προσπάθεια που κάνουν γιατροί και νοσηλευτές», την οποία διαπίστωσε στις επισκέψεις του στα δημόσια νοσοκομεία της χώρας.\nΌμως, «η κατάσταση είναι πράγματι δραματική. Έχουμε κάθε μέρα εκατόμβη νεκρών» υπογράμμισε ο Αλέξης Τσίπρας. «Η κατάσταση έχει βγει εκτός ελέγχου» ανέφερε και επισήμανε προς τον Κυριάκο Μητσοτάκη ότι «η αίσθηση που μας δίνετε και για την οικονομία αλλά και κυρίως για την ανθρώπινη ζωή, η αίσθηση που δίνετε ως κυβέρνηση είναι ότι βρίσκεστε σε vertigo, σε πλήρη απώλεια επαφής με την πραγματικότητα».\nΕπιπλέον, σημείωσε ότι τα δίκτυα δομών υποστήριξης κακοποιημένων γυναικών και οι σχετικές γραμμές SOS ήταν έργο της κυβέρνησης ΣΥΡΙΖΑ, δηλώνοντας ικανοποίηση που το αναγνωρίζει ο νυν πρωθυπουργός, Κ. Μητσοτάκης.\nΑλέξης ΤσίπραςΚυβέρνηση ΜητσοτάκηΒουλήΠολιτική


Λιακάδα βλέπω... .: Facebook .: Ματιά\nΜατιά .: Είδα .: Facebook .: Λιακάδα βλέπω…\nPublished date 18 Φεβρουαρίου 2012\nΚαλημέρα. Λιακάδα βλέπω, πίνω τον πρώτο καφέ βιαστικά γιατί περιμένουν δουλίτσες, ν’ αλλάξω σεντόνια-πετσέτες, να κρύψω παπούτσια, τέτοια. Έτοιμος προς επιθεώρησιν. Ε, καλεσμένες θα έχω, μην με βρουν άνω κάτω. Που λέει ο λόγος, άνω-κάτω δεν με βρίσκεις ποτέ, όχι θα περιαυτολογήσω, δεν έχω και πολλά να παινευτώ. Σήκωσα την τέντα να δει ήλιος τα δόλια λελουδικά μου που μαράζωσαν πια, τα χαϊδεμένα μου. Με το πολύ φως χάνει το σπίτι εκείνη την αχλύ μυστηρίου του μισόφωτου, αλλά δεν πειράζει. Θα παραμυθιαστώ άλλη στιγμή.\nΠάνω από τον καναπέ κρέμασα χθες ένα αντίγραφο από έργο του Μόραλη. Μελαγχολικό. Ώχρες απαλές, κεραμιδί κι ένα πρασινομπλέ σκληρό για την κόντρα. Γυμνές φιγούρες γυναικών έξω από μια πόρτα. Δεν ξέρω τι είχε κατά νου ο ζωγράφος, εγώ φαντάζομαι διάφορα, στήνω ιστορίες περίπλοκες, αλλιώτικες κάθε φορά.\nΤο φαγητό είναι μισοέτοιμο, κατσίκι λεμονάτο, θα φτιάξω δυο βουνά πατάτες τηγανιτές και μια περίπλοκη σαλάτα. Μαρούλια κατσαρά, πολύχρωμα, αβοκάντο, ρόκα, μήλο, ρόδι, καρύδια, λιαστή ντομάτα, γραβιέρα, σάλτσα γλυκόξινη. Υπέροχη σαλάτα, θα φέρουν και κάτι τυροπιτοειδές, μια χαρά. Πρόσκληση ανοιχτή. Ε, από αύριο που θα είμαι μόνος θα πέσει πείνα, φασόλι-χυλοπίτα, τέτοια. Και στη ζούλα θα κάνω την ανθρωπογεωγραφία-ψυχογραφία, παλιά μου τέχνη. Θα τσεκάρω τι κουβεντιάζουν οι γυναίκες μεταξύ τους όταν νομίζουν πως δεν ακούω, θα θυμηθώ τι λένε οι άντρες μεταξύ τους σε ανάλογες συνάξεις που κάνω άλλοτε. Και το βράδυ που θα φύγουν γλυκοχαιρετούμενες κι ευχαριστώντας με, θα κάνω απερίσπαστος τη σύγκριση. Πόσο αλλιώτικα στέκονται οι άνθρωποι όταν οι συνάξεις είναι μικτές, όταν στο βάθος του μυαλού υπάρχει μια υποψία ερωτικής επικοινωνίας. Πλάκα έχει.\nTwitter FacebookΗ βρόχα πέφτει απαλά Με κλικ εδώ θα βλέπετε τα βίντεο που διαλέγει η Ματιά στο YouTube! Χωρίζουν, σου...\nTwitter FacebookΚαλημέρα. Ρεπό, άρα Λουτρόν θεραπευτικόν. Συμμάζεμα του σπιτιού στα πεταχτά και βουρ. Θες να μας την κάνει όπως πέρυσι...\nΚάτι καλό θα ακούσω;


ΘΑ ΑΚΟΥΣΟΥΜΕ ΠΟΤΕ ΤΗΝ ΑΛΗΘΕΙΑ; | new Deal\nnew Deal ΕΝΟΤΗΤΕΣ ΚΟΙΝΩΝΙΑ & ΕΛΕΥΘΕΡΟ ΒΗΜΑ ΘΑ ΑΚΟΥΣΟΥΜΕ ΠΟΤΕ ΤΗΝ ΑΛΗΘΕΙΑ;\nKάθε Σαββατοκύριακο, εδώ και πολύ καιρό, ακούμε ενδιαφέρουσες, επικίνδυνες και πρωτοφανείς απόψεις, ενίοτε τα τρία αυτά χαρακτηριστικά συνυπάρχουν σε μία και μόνη είδηση.\nEχει γίνει πλέον συνήθειο να «αξιοποιείται» ο ελεύθερος χρόνος των πολιτών ώστε να εκτελούνται «βομβαρδισμοί» σεναρίων πάνω στο κεφάλι τους, με αποτέλεσμα την απονεύρωση των Ελλήνων και τη συνεχή κατάρρευση του ηθικού ενός ολόκληρου λαού, που «ξεσπάει» στη βαθμιαία εκμηδένιση των εσωτερικών του αγορών. Αυτό το Σαββατοκύριακο ακούσαμε πως η αντίσταση του κ. Φωτόπουλου, ο λόγος του κ. Σαμαρά και οι απόψεις καθηγητών και αναλυτών στα μέσα ενημέρωσης κλόνισαν την εμπιστοσύνη της τρόικας πως το μέτρο είσπραξης νέου φόρου στα ακίνητα δεν θα αποδώσει αυτά που αναμένει η ελληνική κυβέρνηση. Ταυτόχρονα έσκασε και το νέο ότι το έλλειμμα του 2010 μπορεί και να μην είναι σωστό, όπως ο εισαγγελέας καλείται πλέον να διερευνήσει.\nΗ πορεία για τη σωτηρία του τόπου ολισθαίνει σε επικίνδυνα μονοπάτια. Η κυβέρνηση συγκαλύπτει την απραξία της με κάθε τρόπο και σπέρνει σπόρους αμφισβήτησης προς τις δημοκρατικά εξελισσόμενες διαδικασίες, να λέει δηλαδή απλά ο καθένας τη γνώμη του.\nΤαυτόχρονα γίνονται σημεία και τέρατα στην Ευρώπη. Ο κ. Ρέσλερ αποδεικνύεται πως δεν έχει λαϊκή στήριξη, η κ. Κριστίν Λαγκάρντ λέει –και δεν την ακούει κανείς– πως οι ευρωπαϊκές τράπεζες είναι υποκεφαλαιοποιημένες, δηλαδή επικίνδυνες να καταρρεύσουν, ο κ. Στρος – Κάν (έστω και διασυρθείς, κρατά κάποιο κύρος ο λόγος του) ισχυρίζεται πως «οι Ευρωπαίοι πράττουν είτε πολύ λίγα είτε καθυστερημένα είτε και τα δύο μαζί» και ο πρόεδρος Ομπάμα στέλνει κάθε λίγο και λιγάκι τον υπουργό Oικονομικών να θυμίζει στους κ. επιτρόπους και προέδρους της Ε.Ε. ότι «κύριοι, παίζετε με τη φωτιά».\nAραγε τι αναμένει κανείς να κάνουν οι Eλληνες αναλυτές, οι ακαδημαϊκοί και τα μέσα ενημέρωσης; Να τυρβάζουν περί άλλα; Επειδή όλα πλέον τα ζητήματα πίπτουν σε βάραθρο αναξιοπιστίας, ενδιαφέρον θα είχε να ακούσουμε την αλήθεια, δηλαδή πώς ακριβώς ελέχθησαν τα πράγματα στο τελευταίο Eurogroup, του οποίου τον φετφά μάς μετέφερε ο αντιπρόεδρος. Αλλά και αν έτσι πράγματι ελέχθη, ο ελληνικός λαός θα ανέμενε από τον εκπρόσωπό του στο εν λόγω συμβούλιο (α) να τους αντειπεί: «Δηλαδή, τι περιμένατε, κύριοι συνεταίροι, να βάλουμε έναν νέο φόρο και να βγουν όλοι οι Eλληνες επί το ομοθυμαδόν να ζητωκραυγάζουν;», (β) να τους αντιπροτείνει τα επιχειρήματά του, ότι τα μέτρα που λαμβάνει είναι μελετημένα και θα αποδώσουν, και (γ) να τους υπενθυμίσει τις ευθύνες τους. Τίποτε από αυτά δεν έγινε, αλλά εστράφησαν τα πυρά προς το εσωτερικό για μία ακόμη φορά.\nΟ πολίτης, ο καθημερινός άνθρωπος, πρέπει να γνωρίζει την αλήθεια. Τώρα έχουμε ήδη μπει με άσχημο τρόπο και με ακροβατικές «διαβεβαιώσεις» σε έναν δρόμο για τον οποίο κανείς δεν εξήγησε πού οδηγεί. Ακούσαμε και το καινούργιο, πως η πορεία θα έχει «αίμα, δάκρυα και ιδρώτα», αλλά ο σημερινός αγώνας των Ελλήνων δεν έχει καμία σχέση με την μάχη της Αγγλίας εναντίον του φασισμού. Να χύσουμε αίμα και δάκρυα, αλλά για ποιον λόγο; Για να πληρώσουμε τα λάθη της ελληνικής πολιτικής ηγεσίας μέσα σε μία Ευρώπη άστοχων προορισμών;\nΠροηγούμενο άρθροΔΗΜΟΣΙΟΣ ΑΠΟΔΙΟΠΟΜΠΑΙΟΣ ΤΡΑΓΟΣ\nΕπόμενο άρθροΔΩΡΕΑ ΜΙΑΣ ΜΕΤΟΧΗΣ ΤΗΣ ΤΡΑΠΕΖΑΣ ΤΗΣ ΑΝΑΤΟΛΗΣ ΑΠΟΠΛΗΡΩΝΕΙ ΤΟ ΕΛΛΗΝΙΚΟ ΧΡΕΟΣ!


Σύγκριση τιμών ενοικίασης αυτοκινήτου από το Ελ Γιοπάλ με τη Skyscanner\nΣυγκρίνετε τις επιλογές ενοικίασης αυτοκινήτου στο Ελ Γιοπάλ\nΑνεξάρτητα από το εάν πετάτε προς Ελ Γιοπάλ για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Ελ Γιοπάλ. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Ελ Γιοπάλ θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Ελ Γιοπάλ. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Ελ Γιοπάλ, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Ελ Γιοπάλ πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Ελ Γιοπάλ θα σας τo ζητήσουν για να σας επιτρέψουν να φύγετε.\nΠληροφορίες για Ελ Γιοπάλ\nΣύγκριση πτήσεων προς Ελ ΓιοπάλΑναζήτηση πτήσεων\nΣύγκριση ξενοδοχείων σε Ελ ΓιοπάλΑναζήτηση ξενοδοχείων


Δελτίο Τύπου 2018/02/22\nΑΠΟΤΕΛΕΣΜΑΤΑ ΕΡΕΥΝΑΣ "ΣΥΝΘΗΚΕΣ ΔΙΑΒΙΩΣΗΣ ΚΑΙ ΕΡΓΑΣΙΑΣ ΣΤΟ ΛΕΚΑΝΟΠΕΔΙΟ ΤΗΣ ΑΤΤΙΚΗΣ"\nΈνα πολύτιμο εργαλείο αποτελεί η έρευνα που διενήργησε η Περιφέρεια Αττικής σε συνεργασία με το ΕΚΑ, με θέμα «Συνθήκες διαβίωσης και εργασίας στο Λεκανοπέδιο της Αττικής», η παρουσίαση της οποίας έγινε από την Περιφερειάρχη Αττικής κα Ρένα Δούρου, τον Πρόεδρο του ΕΚΑ κ. Γιώργο Μυλωνά και τον Γ.Γ. του ΕΚΑ κ. Κώστα Κουλούρη, και που θα αξιοποιηθεί από το Εργατικό Κέντρο Αθήνας στο έπακρο.\nΗ έρευνα ανέδειξε τη ραγδαία αύξηση της μερικής απασχόλησης καθώς επίσης και προβλήματα που συνδέονται με την απλήρωτη και αδήλωτη εργασία. Η απορρύθμιση των εργασιακών σχέσεων επιβεβαιώνεται και από τον εξαναγκασμό για εργασία τις Κυριακές αλλά και την πρόθεση για φυγή νέων ανθρώπων από την Ελλάδα.\nΣτο κομμάτι της έρευνας που αφορά τις συνθήκες διαβίωσης των πολιτών, σημαντική είναι η ποσοτικοποίηση του φαινομένου της ενεργειακής φτώχειας με μεγαλύτερη ένταση όπως είναι αναμενόμενο στους ανέργους αλλά και η αδυναμία αποταμίευσης. Η αδυναμία κάλυψης μιας έκτακτης ανάγκης οδηγεί σε ανασφάλεια και ενίοτε σε πανικό. Επιπροσθέτως, χαμηλός είναι ο βαθμός ικανοποίησης των ερωτηθέντων σε ότι αφορά την αίσθηση ασφάλειας, τις υπηρεσίες υγείας καθώς και την ποιότητα των δημοσίων μέσων μεταφοράς.\nΈνα αξιόλογο εύρημα της έρευνας είναι η αρνητική απάντηση των ανέργων στο ενδεχόμενο αλλαγής τόπου διαμονής ή μετανάστευσης στο εξωτερικό, προς εύρεση εργασίας, σε ποσοστό 74%. Οι 3 στους 4 δηλώνουν αρνητικοί να μετακινηθούν γεγονός που δείχνει ότι είναι συνδεδεμένοι με τον τόπο κατοικίας τους. Η ένταση των πλειστηριασμών και η σταδιακή επέκτασή τους στον πρώτη κατοικία θα προκαλέσουν τεράστιο κοινωνικό πρόβλημα και πρόσθετη οικονομική ανασφάλεια στην οικογένεια.\nΣτο κομμάτι των συγκοινωνιών τα συμπεράσματα είναι ότι η συχνότητα των δρομολογίων είναι ιδιαιτέρως σημαντική για τους χρήστες των ΜΜΜ που ζητούν να γίνουν πυκνότερα. Όπως είναι αναμενόμενο οι άνεργοι χρησιμοποιούν επί το πλείστον τα δημόσια μέσα μεταφοράς για τις μετακινήσεις τους. Ωστόσο, σε περιοχές όπως η Ανατολική Αττική και ο Πειραιάς ο βαθμός ικανοποίησης είναι πολύ χαμηλός. Για τις περιοχές αυτές υπάρχει προφανώς ανάγκη σημαντικής βελτίωσης.\nH επαναφορά των συλλογικών συμβάσεων εργασίας, οι συστηματικοί έλεγχοι του ΣΕΠΕ, η μαζικοποίηση και η αποτελεσματικότητα των συνδικάτων, καθώς και οι παρεμβάσεις στην καθημερινότητα των εργαζομένων και ανέργων, είναι τα βασικά ζητούμενα για τα συνδικάτα.


Eπαινοι Μητρόπολης σε μαθητές\nΔιακρίθηκαν σε καλλιτεχνικούς διαγωνισμούς\nΔημοσίευση: 05 Ιουλ 2021 18:01\nΜε μια λιτή εκδήλωση - συνάντηση, λόγω των περιοριστικών προληπτικών μέτρων κατά του Covid-19, η Ι. Μητρόπολη Ελασσώνος τίμησε πρόσφατα ακόμα δύο μαθητές που διακρίθηκαν σε καλλιτεχνικούς διαγωνισμούς.\nΑρχικά, τον μαθητή του 1ου Γυμνασίου Ελασσόνας Γιώργο Αθ. Καραγιάννη για τη 2η θέση που κατέλαβε στον 10ο Καλλιτεχνικό Διαγωνισμό που συνδιοργάνωσαν η Διεύθυνση Δευτεροβάθμιας Εκπαίδευσης Λάρισας και το Κέντρο Πρόληψης Π.Ε. Λάρισας - Ο.ΚΑ.ΝΑ. με θέμα: «Πανδημία: Ευκαιρία να δω τη ζωή αλλιώς;».\nΣτη μεγάλη σάλα υποδοχής της Ι. Μητρόπολης, όπου έγινε η νέα τιμητική «συνάντηση», βρέθηκαν ο «οικοδεσπότης» σεβασμ. μητροπολίτης Ελασσώνος κ. Χαρίτων, οι τιμώμενοι μαθητές με τις οικογένειές τους, η διευθύντρια του 1ου Γυμνασίου Ελασσόνας κ. Κική Τσιμπόλη, η καθηγήτρια των Εικαστικών κ. Λιάνα Κρανιώτου και ο πρωτοσύγκελος της Ι. Μητρόπολης - αρχιμανδρίτης π. Βησσαρίων Καραλάσκος.


Καλή εμπειρία! - Κριτικές για Air France - Tripadvisor\nΚαλή εμπειρία! - Air France\nΚριτική για: Air France\nΗ κριτική γράφτηκε 27 Φεβρουαρίου 2021\nΤαξίδεψα με την Air France, τον Δεκέμβριο του 2019, πριν αρχίσει η ιστορία με τον κορωνοϊό, προς Παρίσι. Έχω να πω πως είχα μία αρκετά ευχάριστη εμπειρία. Το αεροπλάνο, πεντακάθαρο. Δεν είχα μεγάλο πρόβλημα για τον χώρο των ποδιών, δεν ήταν και τόσο στενά. Οι υπάλληλοι στο γκισέ ήταν πολύ εξυπηρετικοί, όπως και εκείνοι του αεροπλάνου. Ειδικότερα, στην πτήση από Παρίσι για Αθήνα, της επιστροφής δηλαδή, είχε ακραία καιρικά φαινόμενα, αλλά ο πιλότος, ήταν πολύ έμπειρος και γενικότερα, δεν αντιμετώπισε καμία δυσκολία. Στην προσγείωση θυμάμαι χαρακτηριστικά, όλο το αεροπλάνο, χειροκροτούσε καθώς φάνηκε εξαιρετικός στη δουλειά του. Το φαγητό αρκετά ικανοποιητικό για μένα τουλάχιστον, με γαλλικά προϊόντα (πλέον είναι θέμα το τί ψάχνετε εσείς). Οι αεροσυνοδοί όπως προανέφερα και στις 2 πτήσεις ήταν πολύ εξυπηρετικοί και πολύ ευγενικοί. Θα ξαναδοκίμαζα αυτήν την εταιρία, και μακάρι να μην έχει πτοηθεί ούτε να έχει μεταβάλλει την πολιτική της λόγο του ιού.\nΗμερομηνία ταξιδιού: Δεκέμβριος 2020\n1 Ευχαριστούμε, NefOT7KTH\nΓράψτε μια κριτικήΚριτικές (32.297)\n1 - 5 από 32.297 κριτικές\nΗ κριτική γράφτηκε 23 Αυγούστου 2020\nΜέτρια εταιρία . . . .\nΤο προσωπικό δεν ήταν καθόλου εξυπηρετικό καθώς μας ανάγκασαν να παραδώσουμε τις βαλίτσες μας με την δικαιολογία οτί δεν είχε χώρο το αεροπλάνο. Αφότου επιβιβαστήκαμε, μας φέρανε τις βαλίτσες αφού το αεροπλάνο ήταν άδειο.\nΗμερομηνία ταξιδιού: Μάιος 2020\n2 Ευχαριστούμε, johny_zervos_2006\nΗ κριτική γράφτηκε 20 Ιανουαρίου 2020\nΤίποτε το ιδιαίτερο ....τίποτα το συναρπαστικό..... μια κλάση κάτω από την Aegean βέβαια λόγω μη βάσης στις λεπτομέρειες.Το ταξίδι καλό , οι αποσκευές μια χαρά ,το προσωπικό ευγενικό .Παιχνιδάκια και δώρα στα παιδιά, φαγητό ,ποτά οκ .\nΗμερομηνία ταξιδιού: Μάιος 2019\n2 Ευχαριστούμε, OURchristiana\nΗ κριτική γράφτηκε 24 Δεκεμβρίου 2019\nΠρόκειται για ένα σχετικά μεγάλο ταξίδι (περίπου 3.5 ώρες). Το προσωπικό μετα βίας μιλούσε αγγλικά. Καθόλου άνετες θέσεις και καθόλου άνεση στην ψυχαγωγία ( τηλεόραση,wi-fi κλπ). Όταν έφτασα στο περίφημο Charles De Gaul εκτός των προβλεπόμενων προβλημάτων με τις απεργίες είχα να αντιμετωπίσω και αναιδεστατους υπαλλήλους που φυσικά δεν ήθελαν να μιλήσουν αγγλικά. Tip για όσους αποφασίσουν να επισκεφθούν την χώρα είναι η εφαρμογή citymappers που δείχνει όλα τα διαθέσιμα δρομολόγια για την διαδρομή που θέλουν να κάνουν εντός της πόλης του Παρισιού. Μην περιμένετε καμία βοήθεια από τους Γάλλους εκτός ελαχίστων φωτεινών εξαιρεσεων.\nΗμερομηνία ταξιδιού: Δεκέμβριος 2019\nΕυχαριστούμε, ΑΝΔΡΕΑΣ Π\nΗ κριτική γράφτηκε 15 Δεκεμβρίου 2019 μέσω κινητής συσκευής\nΚαθόλου ευγένεια και λάθος με τις αποσκευές\nΠήγαμε στο αεροδρόμιο με τα χίλια ζόρια λόγω των απεργιών και δεν ήμουν ο μόνος όπως είναι λογικό και ρωτούσα πού να βγάλω το χαρτί για τις βαλίτσες και δεν απαντούσε κανείς..η απάντηση όλων ήταν στο μηχάνημα... όπου είχε κολλήσει και δεν έβγαζε και δεν ασχολήθηκε κανείς παρά μόνο μια γυναίκα που μου είπε που να πάω για να το βγάλω και με έστειλε σε υπάλληλο....και ο τρόπος των ανθρώπων της εταιρείας στο αεροδρόμιο άθλιος


Λίβερπουλ - Τότεναμ: Το τρομερό βίντεο των «κόκκινων» με τα 5 Champions League | Pagenews.gr\nΛίβερπουλ – Τότεναμ: Το τρομερό βίντεο των «κόκκινων» με τα 5 Champions League\nPagenews Team 01.06.2019 | 12:22 ΧΡΟΝΟΣ ΑΝΑΓΝΩΣΗΣ 2 '\nPagenews.gr / Video / Λίβερπουλ – Τότεναμ: Το τρομερό βίντεο των «κόκκινων» με τα 5 Champions League\nΟ τελικός Λίβερπουλ - Τότεναμ στο Champions League απέχει μόνο λίγες ώρες και οι «κόκκινοι» δημοσίευσαν ένα εκπληκτικό βίντεο με τις πέντε κατακτήσεις τους.\nΗ μεγάλη ημέρα του τελικού στο Champions League έφτασε. Το ζευγάρι Λίβερπουλ – Τότεναμ υπόσχεται ένα παιχνίδι γεμάτο συγκινήσεις στο «Wanda Metropolitano» της Μαδρίτης. Άλλωστε, οι δύο ομάδες γνωρίζονται πάρα πολύ καλά από τις μεταξύ τους «μάχες» στο αγγλικό πρωτάθλημα. Εκεί, όπου, οι αναμετρήσεις τους ήταν όλες οριακές. Αποκορύφωμα, ο πιο πρόσφατος αγώνας τους στο «Άνφιλντ» για την Πρέμιερ Λιγκ. Εκεί, όπου οι «κόκκινοι» επικράτησαν με 2-1 χάρη σε αυτογκόλ του Τόμπι Αλντερβάιρελντ στις καθυστερήσεις.\nΌσον αφορά τον τελικό τώρα, η ομάδα του Γιούργκεν Κλοπ κυνηγάει την έκτη κατάκτηση Champions League στην ιστορία της. Από την άλλη, οι «spurs» του Μαουρίτσιο Ποκετίνο θέλουν να γράψουν ιστορία, κατακτώντας το πρώτο τρόπαιο στην ιστορία της Τότεναμ. Με αφορμή τη μεγάλη αυτή αναμέτρηση, οι άνθρωποι της Λίβερπουλ ετοίμασαν ένα τρομερό βίντεο και «θυμίζουν» στους φίλους της ομάδας, τις προηγούμενες πέντε κατακτήσεις του Τσάμπιονς Λιγκ.\nCHAMPIONS LEAGUEΛΙΒΕΡΠΟΥΛΛΙΒΕΡΠΟΥΛ ΤΟΤΕΝΑΜΤΟΤΕΝΑΜ


Πώς βλέπουν οι ειδικοί το... Πάσχα στο χωριό | Το Κουτί της Πανδώρας\nΤα υψηλά κρούσματα και η πίεση στο ΕΣΥ τρομάζουν τους ειδικούς που φοβούνται για περαιτέρω εξάπλωση του ιού\nNewsRoom 20/04/2021 | 10:31\nΔιστακτικοί είναι οι ειδικοί ως προς το άνοιγμα των μετακινήσεων από νομό σε νομό προκειμένου να κάνουν όσοι το επιθυμούν Πάσχα στο χωριό. Τα υψηλά κρούσματα και η πίεση στο ΕΣΥ τρομάζουν τους ειδικούς που φοβούνται για περαιτέρω εξάπλωση του ιού.\nΟ καθηγητής Πνευμονολογίας Νικόλαος Τζανάκης μιλώντας το πρωί στον ΑΝΤ1 υποστήριξε πως «απομακρύνεται το ενδεχόμενο για το Πάσχα», σημειώνοντας πως δεν θα ήθελε να είναι στη θέση των μελών της Επιτροπής.\nΣαρηγιάννης: Μία μαζική έξοδος το Πάσχα δεν βοηθά\nΑρνητικός με το να κάνουν οι πολίτες Πάσχα στο χωριό είναι και ο καθηγητής περιβαλλοντικής μηχανικής ΑΠΘ Δημοσθένης Σαρηγιάννης. «Το μεγάλο πρόβλημα είναι κυρίως η πίεση στις ΜΕΘ, εμείς υπολογίζουμε ότι μπορεί να φτάσει μέχρι τις 25-28 του μήνα κοντά στις 890-900. Ολοι θα το θέλαμε, αλλά μία μαζική έξοδος το Πάσχα δεν βοηθά» είπε ο καθηγητής.\nΟσον αφορά στα κρούσματα τόνισε πως «Στην Αττική έχουμε μία αύξηση στο ιικό φορτίο, ίσως αυτό οφείλεται σε κάποιο βαθμό και στα κορονοπάρτι. Την αύξηση αυτή θα τη δούμε και στα κρούσματα τις επόμενες ημέρες, ωστόσο, δεν θα είναι κάτι πολύ μεγάλο και θα μπορέσουμε να την αναχαιτίσουμε. Αυτό θα φανεί γύρω στις 25-26 του μήνα, που θα έχουμε μια μικρή αύξηση στην Αττική. Εδώ και μια εβδομάδα διανύουμε την κορύφωση του τρίτου κύματος» επισήμανε μιλώντας το πρωί στο Open.\nΠαγώνη: Εδώ καίγεται ο κόσμος και εμείς θα πάμε στα εξοχικά;\n«Εδώ καίγεται ο κόσμος, γίνεται πόλεμος, εμείς θα σκεφτόμαστε αν θα πάμε στα εξοχικά;» είπε χαρακτηριστικά η Πρόεδρος ΕΙΝΑΠ, Ματίνα Παγώνη μιλώντας το πρωί στο ΣΚΑΙ και ερωτηθείσα για το Πάσχα.\nΟ καθηγητής επιδημιολογίας και πληθυσμιακής Υγείας, Τζον Ιωαννίδης υποστήριξε από την πλευρά του ότι το lockdown στην Ελλάδα έχει αποτύχει και ο εγκλεισμός του πληθυσμού έχει οδηγήσει σε φαινόμενα χαλάρωσης, και πρέπει να δοθεί η δυνατότητα να χρησιμοποιηθεί επιπλέον χώρος.\n«Η φιλοσοφία να κρατήσουμε τον πληθυσμό κλειστό έχει οδηγήσει σε φαινόμενα εκτόνωσης και χαλάρωσης τα οποία θα μπορούσαμε να είχαμε αποφύγει, αν είχαμε πιο συνεπή στρατηγική. Αυτή τη στιγμή το επιδημικό κύμα στην Ελλάδα είναι στην χειρότερη φάση του. Μπορεί να είμαστε 10, 20 φορές ή περισσότερο σε χειρότερη κατάσταση από πέρυσι. Έχουμε ένα ενεργό επιδημικό κύμα. Με το να εγκλωβίσουμε τον πληθυσμό μέσα σε πυκνά αστικά κέντρα τα οποία είναι πυκνά και ήδη φτάσαμε σε φαινόμενα συνωστισμών και να μη δώσουμε τη δυνατότητα να χρησιμοποιηθεί ο επιπλέον χώρος, είναι λάθος στρατηγική» επισήμανε μιλώντας στο MEGA.\n«Η Ελλάδα συνεχίζει να έχει το πιο σκληρό lockdown. Πλήρης αποτυχία. Έχουμε 80 θανάτους την ημέρα. Σημασία δεν έχει να ευημερούν οι δείκτες, αλλά να να σώζουμε ζωές και να ζουν οι άνθρωποι μια πιο φυσιολογική ζωή» είπε.


Επιρρεπείς στον πειρασμό της... απιστίας οι Ελληνες! ~ NEWSCITY1\nΕπιρρεπείς στον πειρασμό της... απιστίας οι Ελληνες!\nΕπιρρεπείς στον πειρασμό της... απιστίας αναδεικνύονται οι Ελληνες, καθώς απατούν τη σύζυγο ή τη σύντροφό τους σε διπλάσιο βαθμό από ό,τι οι γυναίκες. Ερευνα του Πάντειου Πανεπιστημίου έδειξε ότι\nτο 20% των ανδρών (ένας στους πέντε) βρίσκει ερωμένη, ενώ για τις Ελληνίδες το ποσοστό απιστίας είναι 10%.\nΠροέκυψε, επίσης, ότι οι σαραντάρες συγχωρούν συχνότερα τυχόν «παραστράτημα» του συντρόφου τους, ενώ οι νεότερες συνήθως βάζουν τέλος στη σχέση όταν υπάρξει απιστία από οποιαδήποτε πλευρά.\n«Στην έρευνα που κάναμε από τα μέσα του 2015 έως τα τέλη του 2016 σε δείγμα 500 ατόμων, από την Αθήνα, ηλικίας 25-45 ετών από όλα τα κοινωνικοοικονομικά στρώματα, διαπιστώσαμε ότι οι άνδρες απιστούν κατά 20% και οι γυναίκες σχεδόν στο μισό» αναφέρει ο πρόεδρος του Τμήματος Ψυχολογίας του Πάντειου, καθηγητής Κοινωνικής Ψυχολογίας των Διαπροσωπικών Σχέσεων Πάνος Κορδούτης.\nΠάντως, σύμφωνα με τον καθηγητή, το ποσοστό απιστίας για τις γυναίκες είναι λίγο μεγαλύτερο σε σχέση με το παρελθόν, κάτι που σημαίνει ότι είτε οι γυναίκες σήμερα απιστούν συχνότερα είτε το παραδέχονται ευκολότερα.\nΟπως επισημαίνει ο κ. Κορδούτης, το 20% των ανδρών προχωρά, κυρίως, σε σωματική απιστία, η οποία δεν έχει απαραίτητα καταστροφικές συνέπειες για τη μόνιμη σχέση. «Αντίθετα, το 10% των γυναικών έχει πιο βαρύνουσες συνέπειες, γιατί οι γυναίκες τείνουν να απιστούν περισσότερο συναισθηματικά, επομένως αυτό είναι καταλυτικό για τη σχέση και μπορεί να οδηγήσει πιο συχνά σε χωρισμό» προσθέτει.\nΣημαντικό ρόλο για το αν θα χωρίσει ή όχι το ζευγάρι παίζει η ηλικία του άνδρα και της γυναίκας.\n«Οταν ο άνδρας είναι κοντά στα 45, παρότι απιστεί περισσότερο σε αυτή την ηλικία, είναι πιο συντηρητικός [...] και θέλει να διατηρεί και τη μόνιμη σχέση του. Αντίθετα, οι γυναίκες όταν είναι κάτω των 30 τείνουν να φεύγουν όταν διαπιστώσουν απιστία του συντρόφου ή όταν απιστήσουν οι ίδιες. Οταν είναι μεγαλύτερες, γύρω στα 40-45, είναι πιο συγχωρητικές και απέναντι στην απιστία του συντρόφου κ απέναντι στον εαυτό τους» αναφέρει ο καθηγητής.\nΣύμφωνα, πάντως, με τον κ. Κορδούτη, όταν οι άνθρωποι μιλούν για τις εξωσυζυγικές σχέσεις του παρελθόντος τα ποσοστά απιστίας ανεβαίνουν και συγκλίνουν: «Από συνεντεύξεις ατόμων που μετείχαν στην έρευνα και μίλησαν για παρελθοντικές σχέσεις τους φάνηκε ότι σε αυτές οι άνδρες απιστούν κατά 40% και οι γυναίκες κατά 30%. Κάτι το οποίο μας δείχνει ότι οι άνθρωποι κάνουν ενσυνείδητα εσφαλμένες εκτιμήσεις για το τι σημαίνει απιστία και τι όχι. Βρήκαμε, επί παραδείγματι, ότι πολλοί άνδρες, ενώ απιστούν, δεν το καταγράφουν. Το ίδιο έχει αρχίσει να συμβαίνει και με αρκετές γυναίκες».


Ο επίκαιρος Βίος του Ρώσου Ψυχιάτρου-Επισκόπου Serpoukhov του Νεομάρτυρα Άγ. Μάξιμου που υπηρέτησε την Εκκλησία των κατακομβών ενώ σύμφωνα με Πατριάρχη Τύχων ”η υψηλή εκκλησιαστική ιεραρχία θα πρόδιδε τον Κύριο της καταθέτοντας την ελευθερία της Εκκλησίας στα πόδια των Σοβιέτ.” Σήμερα η ιεραρχία παρέδωσε επίσης την ελευθερία της Εκκλησίας στο κράτος….Το πρωτείο στο κράτος , το κρατικό πρωτείο έναντι της Εκκλησίας και της Κεφαλής αυτής που είναι ο Χριστός που παραχωρήθηκε από την ιεραρχία είναι καταδικασμένο ιστορικά. – dimpenews.com\nΟ επίκαιρος Βίος του Ρώσου Ψυχιάτρου-Επισκόπου Serpoukhov του Νεομάρτυρα Άγ. Μάξιμου που υπηρέτησε την Εκκλησία των κατακομβών ενώ σύμφωνα με Πατριάρχη Τύχων ”η υψηλή εκκλησιαστική ιεραρχία θα πρόδιδε τον Κύριο της καταθέτοντας την ελευθερία της Εκκλησίας στα πόδια των Σοβιέτ.” Σήμερα η ιεραρχία παρέδωσε επίσης την ελευθερία της Εκκλησίας στο κράτος….Το πρωτείο στο κράτος , το κρατικό πρωτείο έναντι της Εκκλησίας και της Κεφαλής αυτής που είναι ο Χριστός που παραχωρήθηκε από την ιεραρχία είναι καταδικασμένο ιστορικά.\nΕορτάζεται στις 6 Ιουλίου († 1930) Αυτή είναι η στάση του Επιστήμονα που αγίασε..και αυτή είναι διαχρονική προϋπόθεση….Υπάρχει τεράστια διαφορά μεταξύ του Άγιου Επιστήμονα και του εκάστοτε ”ψευδοθρήσκου” επιστήμονα …\n03/05/2020 03/05/2020 stilprofψυχίατρος, Εκκλησία, Νεομάρτυρες, Ορθοδοξία, Ρώσοι Νεομάρτυρες, ιατρική, κορωνοιός, ο επίσκοπος ψυχίατρος Μάξιμος του Serpoukhov, RUSSIA, Serpoukhov\nPrevious Previous post: FAHRENHEIT 451 :η θερμοκρασία στην οποία καίγεται το χαρτί… 5-11 βαθμοί Κελσίου η θερμοκρασία στην οποία μεταδίδεται και πολλαπλασιάζεται ο covid19…\nNext Next post: Και το όνομα αυτού 666 (060606).Είναι ο αριθμός δημοσίευσης της κατοχύρωσης της Microsoft για την πατέντα κρυπτοσυναλλαγής μ΄εμφύτευμα στον άνθρωπο…


«Βγήκαν μαχαίρια» στη ΝΔ για τον Διοικητή του ΓΝ Κέρκυρας – Η ανάρτηση του βουλευτή Σ. Γκίκα | Αργυράδες - Κέρκυρα\n«Βγήκαν μαχαίρια» στη ΝΔ για τον Διοικητή του ΓΝ Κέρκυρας – Η ανάρτηση του βουλευτή Σ. Γκίκα\n«Βγήκαν μαχαίρια» στη ΝΔ μετά τη χθεσινή ανακοίνωση για τον νέο Διοικητή του ΓΝ Κέρκυρας Λ. Ρουμπάτη που είναι Ζακυνθινός.\n«Από τους τόσους Κερκυραίους που υπέβαλαν αίτηση κανείς δεν κρίθηκε ικανός»; Είναι η κατακλείδα της ανάρτησης του βουλευτή Κέρκυρας Στέφανου Γκίκα που αναδεικνύει τους τοπικούς και εκρηκτικούς ανταγωνισμούς στη ΝΔ.\nΜετά την περιφέρεια και την επιβολή της Ρ. Κράτσα, η Ζάκυνθος με τον Λ. Ρουμπάτη κάνει το 2 – 0 για να μιλήσουμε με ποδοσφαιρικούς όρους και αυτό για πολλούς στη ΝΔ στην Κέρκυρα δεν είναι ανεκτό.\nΑναλυτικά η ανάρτηση για τον ορισμό του νέου Διοικητή στο Νοσοκομείο της Κέρκυρας που κανε στον προσωπικό του λογαριασμό στο facebook , o Boυλευτής της Νέας Δημοκρατίας Στέφανος Γκίκας:\nΝα ευχηθούμε καλή επιτυχία στα καθήκοντά του και βεβαίως θα στηρίξουμε το έργο του για το καλό του τόπου.\nΜια παρατήρηση μόνον.


VILLA DANLIN HOTEL GÖCEK - Göcek, Τουρκία\nCumhuriyet Mahallesi, Göcek, Τουρκία\nΤο Villa Danlin Hotel 2-αστέρων βρίσκεται 21 χλμ μακριά από Μαρίνα Fethiye.\nΤο κατάλυμα είναι 34 χλμ μακριά από Κοιλάδα Πεταλούδων. Το Villa Danlin Hotel βρίσκεται 10-λεπτά με τα πόδια από το κέντρο της πόλης Göcek.\nΟι επισκέπτες απολαμβάνουν τα 13 άνετα δωμάτια που διαθέτουν κλιματισμό, θυρίδα ασφαλείας για λάπτοπ, τηλεόραση, ιδιωτικό μπαλκόνι και τηλέφωνο διεθνών κλήσεων. Επίσης παρέχονται ιδιωτικά μπάνια εξοπλισμένα με ντους, μπιντέ και προϊόντα περιποίησης.\nΟι επισκέπτες μπορούν να απολαμβάνουν πρωϊνό στο μπαρ κάθε πρωϊ. Ο κατάλογος του εστιατορίου προσφέρει πιάτα τούρκικης κουζίνας.\nΤο Villa Danlin Hotel βρίσκεται μόλις 20 λεπτά οδικώς από το Dalaman αεροδρόμιο.\nΣτα είδη αναψυχής θα βρείτε χώρο για ηλιοθεραπεία, αίθριο και πισίνα.\nVilla Danlin Hotel, Τουρκία


25η αγωνιστική Α' ΕΠΣΑ: Σημαντικές νίκες Δόξας Καινούργιου και Μεδεώνος Κατούνας | AgrinioPress\nΑρχική/Αθλητισμός/25η αγωνιστική Α’ ΕΠΣΑ: Σημαντικές νίκες Δόξας Καινούργιου και Μεδεώνος Κατούνας\n25η αγωνιστική Α’ ΕΠΣΑ: Σημαντικές νίκες Δόξας Καινούργιου και Μεδεώνος Κατούνας\nΑρχισυντάκτης Send an email 09/03/2019 , 19:19\nΟ πρωτοπόρος Όμηρος δεν συνάντησε δυσκολίες απέναντι στον Αράκυνθο Ματαράγκας τον οποίο νίκησε με το εντυπωσιακό 6-0 και πλέον την επόμενη αγωνιστική θα αναμετρηθεί στο Μεσολόγγι με την ΑΕΜ. Ένα παιχνίδι το οποίο κατά πάσα πιθανότητα θα κρίνει την πρώτη θέση, ενώ οι δύο ομάδες θα αναμετρηθούν και στον τελικό κυπέλλου.\nΟ Γκάτσης σημείωσε δύο γκολ στο 22΄και 65΄ και πλησίασε τον Τσιούνη στα 3 γκολ. Ο Νάκος πέτυχε 2 τέρματα στο 36΄και 54΄, ενώ τα υπόλοιπα οι Μιχαηλίδης στο 59΄ και Γκασούκας στο 74΄.\nΔύσκολα η ΑΕΜ κατέβαλε την αντίσταση του ουραγού ΑΟ Λυγιά με 1-0 με γκολ που σημείωσε ο Βασιλογιάννης στο 33΄. Οι γηπεδούχοι παρότι έχουν υποβιβαστεί εδώ και καιρό εν τούτοις παλεύουν και διεκδικούν ένα θετικό αποτέλεσμα σε όλα τα παιχνίδια.\nΣημαντική νίκη πέτυχε η Δόξα απέναντι στο 6ο στη βαθμολογία Αντίρριο με 0-2 με γκολ του Μούτσα στο 45΄ και Αγγέλη στο 62΄. Εκτός συγκλονιστικού απροόπτου η Δόξα μάλλον «καπάρωσε» την 3η θέση, ενώ το Αντίρριο αποχαιρέτησε κάθε όνειρο για είσοδο στην τετράδα.\nΟ Απόλλων Θέρμου μετά τον αποκλεισμό του από το κύπελλο πέτυχε σπουδαία νίκη επί του πάντα δυνατού και υπολογίσιμου ΑΟ Χάλκειας με 1-0 με γκολ του Καρβελά στο 69΄\nΣτο γειτονικό ντέρμπι Δοκίμι και Ρηγανάς αναδείχτηκαν ισόπαλοι χωρίς τέρματα με τους φιλοξενούμενους να χάνουν πέναλτι στο 24΄, είχαν δοκάρι στο 17΄ με φάουλ του Απ. Κορομηλά, ενώ έμειναν με 10 παίχτες στις καθυστερήσεις μετά την αποβολή του Φραγκούλη.\nΗ Μεδεώνα Κατούνας βαδίζει από επιτυχία σε επιτυχία, καθώς κέρδισε στον Αστακό τον Ηρακλή με 0-1 και τον βύθισε στη βαθμολογία. Το γκολ σημείωσε ο Τσιτσομήτσος στο 91΄.\nΑτρόμητος Αντιρρίου – Δόξα Καινούργιου 0-2\nΑ.Ο. Λυγιάς – Α.Ε. Μεσολογγίου 0-1\nΑπόλλων Θέρμου – Α.Ο. Χάλκειας 1-0\nΌμηρος Νεοχωρίου – Αράκυνθος Ματαράγκας 6-0\nΗρακλής Αστακού – Μεδεών Κατούνας 0-1\nΑπόλλων Δοκιμίου – Α.Ο. Ρηγανά 0-0\nΑχελώος Αγγελοκάστρου – Θύελλα Παραβόλας 3-0 α.α.\nΡεπό: Τρίκαρδος Κατοχής\nΒΑΘΜΟΛΟΓΙΑ(σε 25 αγώνες)\nΔΟΞΑ ΚΑΙΝΟΥΡΓΙΟΥ 46\nΑΟ ΧΑΛΚΕΙΑΣ 42\nΤΡΙΚΑΡΔΟΣ ΚΑΤΟΧΗΣ 39\nΑΠΟΛΛΩΝ ΘΕΡΜΟΥ 33\nΑΟ ΡΗΓΑΝΑ 29\nΗΡΑΚΛΗΣ ΑΣΤΑΚΟΥ 24\nΑΡΑΚΥΝΘΟΣ ΜΑΤΑΡΑΓΚΑΣ 20\nΑΟ ΛΥΓΙΑΣ 9\nΤσιούνης (ΑΕΜ) 20\nΓκάτσης (Όμηρος) 17\nΝάκος (Όμηρος) 12\nΒασιλογιάννης (ΑΕΜ) 10\nΚοτρώτσος Γ(Ηρακλής) 10\nΝ. Νταλαπέρας (Δόξα Καινούργιου) 9\nΚώης (Θέρμο) 9\nΠιστιόλης (ΑΕΜ) 9\nΡουμπάτος (Αντίρριο) 9\nΣπ. Αδραχτάς (ΑΟ Χάλκειας) 9\nΚοκώνης Σπ. (Απ Θέρμου)8\nΑλεξόπουλος (ΑΟ Χάλκειας) 8\nΣεραφίγκος (Κατοχή) 8\nΜπαλάφας (Δοκίμι) 8\nΜούτσα (Δόξα) 8\n25η αγωνιστική Α' ΕΠΣΑ Δόξα Καινουργίου μεδεων Κατούνας